Evans, Meredydd (1919-2015) - WICI\nEvans, Meredydd (1919-2015)\nUn o’r ffigyrau amlycaf a mwyaf dylanwadol yn hanes, diwylliant, ysgolheictod a cherddoriaeth Cymru a’r Gymraeg yn ystod ail hanner yr 20g. Ganed Meredydd Evans (neu Merêd i bawb a oedd yn ei adnabod) yn Llanegryn, Sir Feirionnydd. Cafodd ei fagu a’i addysgu yn Nhanygrisiau a Blaenau Ffestiniog. Aeth i’r Central School yn y Blaenau ar ôl methu’r ysgoloriaeth i’r County School, ond bu’n rhaid iddo adael yn 15 oed i weithio yn y Co-op. Yn 21 oed cychwynnodd ar gwrs hyfforddiant ym Mhrifysgol Bangor er mwyn dod yn weinidog. Fodd bynnag, newidiodd gyfeiriad hanner ffordd trwy’r cwrs er mwyn astudio athroniaeth, ac enillodd radd dosbarth cyntaf yn 1945.\nTra oedd ym Mangor ffurfiodd Triawd y Coleg gyda Robin Williams a Cledwyn Jones, a parhaodd ei ddiddordeb mewn cerddoriaeth draddodiadol a chanu phoblogaidd Cymraeg trwy gydol ei oes. Dechreuodd ymddangos ar raglenni Sam Jones ar y BBC, a rhwng 1941 ac 1947 cwblhaodd dros 400 o ddarllediadau radio, gan gynnwys y gyfres Noson Lawen. Cyfarfu â Phyllis Kinney yn haf 1947, a phriododd y ddau yn Ebrill 1948. Ganed eu hunig blentyn, Eluned, yn 1949. Bu Merêd yn dysgu am gyfnod yng Ngholeg Harlech, ac yna bu’n gweithio yn swyddfa papur wythnosol Y Cymro yng Nghroesoswallt, cyn symud yn 1952 i Unol Daleithiau America, lle cychwynnodd ar radd PhD mewn athroniaeth ym Mhrifysgol Princeton. Rhyddhaodd yr LP Welsh Folk Songs (Folkways Moe Asch, 1954), a ddewiswyd yn un o recordiau gorau’r flwyddyn gan y New York Times.\nWedi derbyn ei ddoethuriaeth bu Merêd yn dysgu athroniaeth ym Mhrifysgol Boston rhwng 1955 ac 1958 cyn derbyn swydd yn adran efrydiau allanol Prifysgol Bangor yn 1960. Am y tair blynedd nesaf bu’n darlithio ar draws Cymru. Teithiai’n rheolaidd i Gaerdydd i ymddangos ar raglenni megis Gwlad y Gân a rhyddhaodd LP, A Concert of Welsh Songs ( Delysé, 1962). Fe’i penodwyd yn bennaeth adloniant ysgafn BBC (Teledu) Cymru yn 1963, a symudodd i Gaerdydd. Rhwng 1963 ac 1973 bu’n gyfrifol am nifer o raglenni adloniant y BBC, megis Hob y Deri Dando, Ryan a Ronnie a Fo a Fe. Sefydlodd Y Dinesydd yn 1970, y cyntaf o’r papurau bro.\nGadawodd y BBC yn 1973 gan dderbyn swydd yn adran efrydiau allanol Prifysgol Caerdydd. Recordiodd yr LP Merêd (Sain, 1975) a bu’n gadeirydd Cymdeithas Alawon Gwerin Cymru rhwng 1980 ac 1983. Yn ystod y cyfnod hwn cyhoeddodd ef a Phyllis ddwy gyfrol bwysig o alawon gwerin, Canu’r Cymry (1984) a Canu’r Cymry II (1987). Yn 1985, yn dilyn ymddeoliad Merêd, symudodd y ddau i fyw’n barhaol i’w tŷ mewn llecyn nefolaidd yng Nghwmystwyth. Parhaodd Merêd yn hynod weithgar gan gyflwyno cyfres ar hanes y Beibl ar S4C yn 1988, ymhlith prosiectau eraill. Cyhoeddwyd detholiad o ysgrifau ganddo (o’r enw Merêd) dan olygyddiaeth Geraint Jenkins ac Ann Ffrancon (Gomer, 1994), ac yn fwy diweddar gyfres o ysgrifau i’w anrhydeddu ef a Phyllis a olygwyd gan Sally Harper a Wyn Thomas, Cynheiliaid y Gân (Gwasg Prifysgol Cymru, 2007).\nBu cyfraniad Merêd yn amlwg mewn nifer o feysydd, ond efallai mai ym myd canu gwerin y gadawodd ei farc pennaf. Ef fyddai’r cyntaf i gydnabod dylanwad J. Lloyd Williams (1854–1945) ar ei waith ymchwil. Bu papurau Lloyd Williams yn y Llyfrgell Genedlaethol yn faes toreithiog i Merêd a Phyllis, ond aeth eu hymchwil gryn dipyn ymhellach na hynny. Buont yn cloddio yn llawysgrifau Ifor Ceri ac yn llyfrau John Parry (Parry Ddall), Edward Jones (Bardd y Brenin) a John Parry (Bardd Alaw) ynghyd â ffynonellau eraill di-ri. Ymchwilwyr fel Merêd a Phyllis oedd yn profi gwerth Llyfrgell Genedlaethol gan mor helaeth a dwfn eu defnydd ohoni a’i chasgliadau amrywiol.\nYn ystod y blynyddoedd diwethaf dygodd eu hymdrechion ffrwyth mewn dau lyfr nodedig. Enw Phyllis sydd ar y gyfrol bwysig Welsh Traditional Music (Gwasg Prifysgol Cymru, 2011), ond roedd Merêd yn gysgod iddi. Yn yr un modd bu hi’n ei gynorthwyo yntau i lunio Hela’r Hen Ganeuon (Talybont, 2009), sef arolwg o hanes casglu caneuon gwerin Cymraeg o ddyddiau Iolo Morganwg hyd at weithgarwch Cymdeithas Alawon Gwerin Cymru yn yr 20g.\nDros gyfnod o ddeugain mlynedd gwelwyd enwau Merêd a Phyllis yn britho tudalennau cylchgrawn y Gymdeithas, Canu Gwerin, fel awduron erthyglau, nodiadau a theyrngedau. Buont hefyd yn gyfrifol am amryw o gyfrolau a gyhoeddwyd gan y Gymdeithas, yn eu mysg Caneuon Gwerin i Blant (1981), y ddwy gyfrol Canu’r Cymry a enwyd eisoes (1984 ac 1987), a Hen Alawon: Carolau a Cherddi (1993). Cyhoeddwyd yn ogystal y darlithoedd a draddodwyd gan y ddau yn eu tro yng nghyfres Darlithiau Coffa Amy Parry-Williams, Canu Jim Cro gan Merêd yn 1990 ac O Lafar i Lyfr gan Phyllis yn 1995.\nNid cyhoeddiadau sych mo’r rhain, ond llyfrau, ysgrifau, darlithoedd a golygiadau bywiog yn tynnu sylw at ganeuon anghyhoeddedig, yn olrhain hanes hwiangerddi a phenillion, yn esbonio ymadroddion tywyll yn y corff o ganu gwerin Cymraeg, yn profi’n gadarn mai yn 1906 y sylfaenwyd y Gymdeithas ac nid yn 1908 fel yr arferid meddwl. Trwy’r cyfan pwysleisiai Merêd natur Gymraeg a Chymreig y canu gwerin.\nArloesodd yn ei ieuenctid trwy gyflwyno caneuon gwerin Cymraeg i gynulleidfaoedd yn yr Unol Daleithiau, ac ni phallodd y brwdfrydedd a’r awydd i ganu. Ac yntau’n gyfuniad anghyffredin o berfformiwr ac ymchwilydd, roedd ei wybodaeth a’i werthfawrogiad o’r caneuon yn ennyn edmygedd. Fe’i gwelid ar ei orau yng nghyfarfodydd a chynadleddau’r Gymdeithas, yn annerch, yn cwestiynu ac yn trafod. Pan ddeuai’r amser i ganu byddai yn ei hwyliau ac wrth ei fodd yng nghwmni’r hen a’r ifanc, yn ymgorfforiad o’r hyn ddylai canu gwerin fod.\nParhaodd ei ddiddordeb mewn cwestiynau moesol, diwinyddol a metaffisegol ar hyd ei oes. Roedd yn genedlaetholwr i’r carn a gweithredodd droeon ar ran Cymdeithas yr Iaith. Bu’n gefnogwr brwd i Adran Athronyddol Urdd Graddedigion Prifysgol Cymru ac yn ymgyrchydd tanbaid dros sefydlu athroniaeth fel pwnc yn y Coleg Cymraeg Cenedlaethol.\nSoniodd llawer am Merêd fel gŵr o egwyddor gadarn; ond roedd hefyd yn hynod hael a goddefgar. Arwydd o’i haelioni oedd ei barodrwydd i drosglwyddo i’r Gymdeithas Alawon Gwerin holl freindaliadau Hela’r Hen Ganeuon. Bydd y gwaith a gyflawnodd Merêd a Phyllis yn sylfaen i waith eraill yn y maes tra pery’r diddordeb mewn canu gwerin yng Nghymru. Derbyniodd Merêd nifer fawr o anrhydeddau yn ystod ei oes, gan gynnwys cael ei wneud yn gymrawd anrhydeddus o Amgueddfa Sain Ffagan (1975), Prifysgol Aberystwyth (1992) a Phrifysgol Bangor (1997).\nMae’r cofnod uchod yn seiliedig ar goffâd i Meredydd Evans yn Barn yn Ebrill 2015.\nRhidian Griffiths, Ann Ffrancon, Geraint Jenkins a Pwyll ap Siôn\nEluned Evans (gol.) a Rocet Arwel Jones, Merêd: Dyn ar Dân (Talybont, 2016)\n‘Meredydd Evans’, erthygl goffa yn Barn, 627 (Ebrill, 2015), 20–24\nWedi dod o "https://wici.porth.ac.uk/index.php?title=Evans,_Meredydd_(1919-2015)&oldid=4721"\nNewidiwyd y dudalen hon ddiwethaf 22:56, 1 Mehefin 2021.


Y gwahaniaeth rhwng diwygiadau o "Afon Dulas (Powys)" - Wicipedia\nY gwahaniaeth rhwng diwygiadau o "Afon Dulas (Powys)"\nAfon Dulas (Powys) (golygu)\nDiwygiad 22:46, 21 Mai 2016\nLleihawyd o 42 beit , 5 o flynyddoedd yn ôl\nDiwygiad 23:38, 18 Awst 2014 (golygu)\nDiwygiad 22:46, 21 Mai 2016 (golygu) (dadwneud)\n[[Delwedd:Afon Dulas - geograph.org.uk - 1178064.jpg|250px|bawd|Afon Dulas]]\n[[Afon]] yng ngogledd [[Cymru]] yw '''Afon Dulas''', sy'n un o [[isafon|lednentydd]] [[Afon Dyfi]]. Mae'n llifo trwy [[Powys|Bowys]] yn bennaf ond gan orffen ei thaith yng [[Gwynedd|Ngwynedd]]. Ei hyd yw tua 10 milltir.<ref name="ReferenceA">Map OS 1:50,000 Landranger 135 Aberystwyth.</ref>\nPrif darddle Afon Dulas yw llyn [[Glaslyn (Powys)|Glaslyn]], tua 460 meter i fyny yn y bryniau 5 milltir i'r gogledd o gopa [[Pumlumon]]. Ar ôl llifo i gyfeiriad y gorllewin am ddwy filltir, mae afon fynyddig arall, sy'n tarddu yn y [[Bugeilyn]] tua 1.5 milltir i'r de o'r Glaslyn, yn llifo iddi. Ychydig yn is i lawr daw Afon Hengwm i lawr o'i tharddle ger [[Brwydr Hyddgen|Hyddgen]] (safle un o frwydrau mawr gwrthryfel [[Owain Glyndŵr]]) i lifo iddi. Ymleda'r afon i lifo trwy Ddyffryn Dulas.<ref>Map OS 1:50,000 Landranger 135 Aberystwyth.<name="ReferenceA"/ref>\nTua milltir i'r gorllewin o bentref [[Aberhosan]] mae afon arall, sef Afon Carog (Nant Cymau) yn ymuno ag Afon Dulas. Wedyn mae'n llifo i gyfeiriad y gorllewin gydag ambell ffrwd arall yn llifo iddi cyn troi i gyfeiriad y gogledd. Mae'n llifo dan bont ar y briffordd [[A489]] tua hanner ffordd rhwng [[Penegoes]] a [[Machynlleth]], lle mae Afon Crewi yn llifo iddi o'r dwyrain. Ar ben ei thaith mae Afon Dulas yn llifo i Afon Dyfi ger Neuadd Dolguog, ar ôl mynd dan bont ar [[Rheilffordd y Cambrian|Reilffordd y Cambrian]], rhyw filltir i'r gogledd-ddwyrain o Fachynlleth.<ref>Map OS 1:50,000 Landranger 135 Aberystwyth.<name="ReferenceA"/ref>\nWedi dod o "https://cy.wikipedia.org/wiki/Arbennig:MobileDiff/1762158"


Mae gennym tua 500 o finiau/pentyrrau o raean ar hyd a lled y Sir. Rydym wedi asesu lleoliad y biniau a’r pentyrrau halen presennol yn ôl meini prawf llym a gymeradwywyd gan yr Aelodau. Rydym wedi’u gosod mewn llefydd lle’r ydym yn gwybod y gall problemau godi e.e. elltydd serth, corneli drwg a chyffyrdd anodd.\nPam fod fy min halen lleol yn wag?\nCaiff y biniau halen eu llenwi ar ddechrau tymor y gaeaf a’u hail-lenwi eto os bydd tywydd garw, os bydd halen y graig ar gael, a dim ond os oes angen.\nOs cewch eich dal yn dwyn graean, byddwn yn dwyn achos cyfreithiol yn eich erbyn.\nNi ddylech ddefnyddio’r graean yn y biniau hyn i raeanu llwybr neu ddreif preifat. Defnyddiwch y graean ar lwybrau troed ac ar y ffordd os oes problem. Os gwelwch bobl yn gwagu halen o’r biniau hyn neu’n os ydych yn amau ein bod wedi methu’r bin, rhowch wybod i ni gan roi gymaint o wybodaeth â phosibl e.e. disgrifiad o’r person neu rif cofrestru’r cerbyd etc.\nGall y graean garw yn y biniau hyn ddifrodi llwybrau preifat gan nad ydynt mor wydn â wyneb ffyrdd, felly os ydych yn ei ddefnyddio, mae’n bosibl y byddwch yn talu’n ddrud i drwsio’ch dreif yn y pen draw. Os ydych yn talu i rywun raeanu’ch dreif, gofynnwch iddynt o ble gawsant y graean. Mae modd prynu graean addas o’r rhan fwyaf o siopau DIY lleol neu siopau defnyddiau adeiladu.\nA fydd yn Cyngor Sir yn darparu rhagor o finiau graeanu?\nMae pob bin graean yn costio £135 i’w osod a £60 i’w lenwi. Rydym yn gorfod arbed mwy o arian nag erioed o’r blaen yn ystod y blynyddoedd nesaf felly mae arian yn brin iawn. Byddwn yn ystyried ceisiadau newydd am finiau halen mewn safleoedd peryglus ar y priffyrdd cyhoeddus os oes angen, ac os yw’r adnoddau ar gael. Bydd angen i unrhyw safleoedd newydd fodloni’r meini prawf priodol fel y nodir ym Mholisi Cynnal a Chadw’r Cyngor dros y Gaeaf.\nBydd yr holl Gynghorau Cymuned yn gallu prynu biniau halen a halen y graig gan y Gwasanaethau Stryd er mwyn ategu Gwasanaethau Cynnal a Chadw’r Awdurdod dros y gaeaf er lles y cyhoedd. Bydd y biniau halen a brynir gan y Cynghorau Cymuned ac a gaiff eu gosod ar y priffyrdd mabwysiedig gyda chymeradwyaeth y Gwasanaethau Stryd yn wahanol i finiau halen y Gwasanaethau Stryd, a’r Cynghorau Cymuned fydd yn eu cynnal a chadw.\nMae fy min graean lleol wedi’i fandaleiddio, fedrwch chi helpu?\nMae biniau graean yn aml yn cael eu fandaleiddio. Os yw hyn yn datblygu’n niwsans na allwch ei oddef rhagor, gallwch ofyn i ni ei symud. Bydd angen i bawb sy’n byw gerllaw gytuno.\nI roi gwybod am fin graeanu gwag neu fin sydd wedi’i fandaleiddio, ffoniwch 01352 701234


Hamdden - Teithio i'r Teulu | Seymour, YN | Canolfan Ymwelwyr Sir Jackson\nHwyl Awyr Agored\nMae Sir Jackson yn cynnig antur fawr! Mae coedwigoedd hardd, lloches bywyd gwyllt cenedlaethol ac ardal hamdden y wladwriaeth yn cynnig milltiroedd o heicio, beicio mynydd a llwybrau marchogaeth, ynghyd â chyfleoedd pysgota, hela a gwersylla. Mae Sir Jackson yn gartref i ddau gwrs golff a nifer o ddigwyddiadau awyr agored blynyddol.\nCliciwch yma i lawrlwytho Map “Ewch Allan a Theithio” BIKE Jackson County\nCliciwch yma i lawrlwytho Canllaw Rec Awyr Agored Sir Jackson\nHamdden Awyr Agored yn Sir Jackson, IN\nMae gan Sir Jackson ystod eang o weithgareddau hamdden awyr agored bob amser. Waeth bynnag y tymor, mae rhywbeth i gwrdd â diddordebau pawb.\nGwarchodfeydd Coedwig a Natur\nGyda miloedd o erwau o lynnoedd, coedwigoedd a chyffeithiau yn yr ardal, mae Sir Jackson yn lle perffaith i unrhyw un sy'n hoff o fyd natur. Yn cynnwys bywyd gwyllt amrywiol o geirw gwyn i dwrcwn gwyllt, dewch i archwilio'r tiroedd gwarchodedig hyn a chymryd antur ar yr ochr wyllt. Bydd ein coedwigoedd a'n cyffeithiau yn ymhyfrydu p'un a ydych chi'n chwilio am heic neu'n gyfle i hela a physgota. Hefyd, gwnewch yn siŵr eich bod yn edrych ar y nifer o lwybrau beic a meysydd gwersylla am arhosiad estynedig. Tynnwch y plwg a chysylltu â natur fel yr oedd i fod i fod yn brofiadol!\nMae heicio yn weithgaredd poblogaidd i drigolion ac ymwelwyr â Sir Jackson fel ei gilydd. Mae hynny oherwydd y cyfleoedd digonol i gerddwyr o bob lefel profiad. Mae mwy na 50 milltir o lwybrau cerdded yn Sir Jackson rhwng Coedwig Wladwriaeth Jackson-Washington, Lloches Bywyd Gwyllt Cenedlaethol Muscatatuck ac Ardal Hamdden Talaith Starve Hollow.\nMae pysgotwyr o bob rhan o'r rhanbarth yn llenwi dyfroedd Sir Jackson trwy gydol pob tymor. Yn ogystal â chyfleoedd pysgota yng Nghoedwig Genedlaethol Hoosier, Coedwig Wladwriaeth Jackson-Washington, Lloches Bywyd Gwyllt Genedlaethol Muscatatuck ac Ardal Hamdden Talaith Starve Hollow, mae gan Sir Jackson ddwy afon y mae pysgotwyr yn eu mwynhau.\nMae Afon Gwyn East Fork yn llifo'n groeslinol trwy Sir Jackson ac yn darparu nifer o bwyntiau mynediad cyhoeddus ledled y sir, y gellir dod o hyd iddynt gan glicio ar y ddolen. Mae Afon Muscatatuck yn ffinio â threfgorddau Vernon a Washington yn ogystal â Siroedd Jackson a Washington ac mae ganddi hefyd sawl pwynt mynediad cyhoeddus. Anogir y rhai sy'n defnyddio'r afonydd yn Sir Jackson i gymryd yr holl ragofalon diogelwch a darllen trwy reoliadau cyn cychwyn. Darllenwch fwy gan glicio ar y ddolen.\nMae caiacio yn hobi sy'n tyfu yn Sir Jackson gyda llawer yn defnyddio Afon Gwyn East Fork ac Afon Muscatatuck fel ffordd i fynd allan ac archwilio natur. Caniateir caiacio hefyd yng Nghoedwig Wladwriaeth Jackson-Washington, Ardal Hamdden Talaith Starve Hollow a Lloches Bywyd Gwyllt Cenedlaethol Muscatatuck. Mae Starve Hollow hyd yn oed yn cynnig rhenti caiac y gellir eu defnyddio ar ei lyn yn ystod eich taith.\nTynnwch lun o haid o graeniau llifddor yn ystod eu hymfudiad blynyddol yn y gwanwyn gan fod sawl lleoliad yn Sir Jackson yn fannau gorffwys i'r adar. Ysbïwch eryr moel wrth hedfan, gwyliwch ddyfrgwn yr afon yn chwerthin gyda'i gilydd ar y creigiau, neu'n syllu ar geirw wrth iddynt bori trwy gefn gwlad.\nRydych chi'n sicr o ddod o hyd i lawer o leoedd ar gyfer hwyl awyr agored yn Sir Jackson!\nGwarchod Natur Blulock Bluff\nCoedwig Genedlaethol Hoosier\nCoedwig Talaith Jackson-Washington / Skyline Drive\nNatur Glob Knobstone Cadw\nClwb Golff Hickory Hills\nYn swatio ym mryniau tonnog Sir Jackson, mae'r cwrs yn cynnwys naw twll gyda 3,125 llathen i ddynion a 2,345 i ferched gyda phar 35 i'r ddau. Ymhlith y cyfleusterau mae bar byrbryd a siop pro. Mae Clwb Golff Hickory Hills wedi ei leoli yn 1509 S. State Road 135 yn Brownstown.\nMewn lleoliad cyfleus ger I-65, mae Shadowood yn cynnwys 18 twll gyda phar o 72 a iard o 6,709. Ymhlith y cyfleusterau mae clwb, pafiliwn, siop fyrbrydau, siop pro, ac ystod yrru. Mae Shadowood wedi'i leoli yn 333 N. Sandy Creek Drive yn Seymour.\nGwersylla Yn Sir Jackson, YN\nOs ydych chi a'ch teulu yn chwilio am le ar gyfer eich taith wersylla nesaf, mae Sir Jackson yn cynnig llawer o safleoedd hardd sy'n berffaith ar gyfer taith fer neu hir. Ni waeth pa fath o wersylla y gallai fod gennych ddiddordeb ynddo, bydd ein gwefannau wedi rhoi sylw ichi.\nMae ein hardaloedd hamdden a'n parciau yn cynnig tri math o wersyllfa: cabanau, safleoedd RV, a safleoedd cyntefig. Mae cabanau'n berffaith i'r rhai sy'n well ganddyn nhw gysgu y tu mewn neu i'r rhai nad ydyn nhw'n berchen ar babell neu RV. Mae ein safleoedd RV yn rhoi lle i ymwelwyr gael mynediad at drydan. Mae'r meysydd gwersylla cyntefig wedi'u cynllunio ar gyfer gwersylla traddodiadol, gyda phebyll a choginio dros dân agored.\nMae cyfleoedd gwersylla cyhoeddus ar gael yn y Coedwig Wladwriaeth Jackson-Washington or Ardal Hamdden Talaith Starve Hollow.\nAr ôl dod o hyd i'r man gwersylla perffaith, mwynhewch heicio ar amrywiaeth o lwybrau sy'n amrywio o rai hawdd i rai garw dros ben. Mae marchogaeth ar gefn ceffyl ar gael mewn sawl ardal gyda thrwydded y wladwriaeth, fel y mae beicio mynydd. Os yw pysgota ar yr agenda, mae gan Sir Jackson amrywiaeth o le i ddewis ohonynt a hyd yn oed yn cynnig rhenti cychod rhes, caiac a chanŵ. Mae angen trwydded y wladwriaeth. Peidiwch ag anghofio am yr helwyr hynny yn y teulu. Caniateir hela mewn gwahanol leoliadau gyda thrwyddedu priodol. Bydd y nofwyr yn y teulu wrth eu bodd â'r traeth a'r dŵr yn Ardal Hamdden Talaith Starve Hollow.\nLloches Bywyd Gwyllt Cenedlaethol Muscatatuck yn Seymour, IN\nAm flynyddoedd, mae trigolion ac ymwelwyr Sir Jackson wedi mwynhau harddwch natur yn Lloches Bywyd Gwyllt Cenedlaethol Muscatatuck. Gyda miloedd o erwau o wlyptiroedd ac ardaloedd coedwigoedd, mae gan ymwelwyr gyfle i brofi'r awyr agored mewn ffordd hollol newydd. Mae'r lloches wedi'i lleoli i ffwrdd o UD 50 nepell o Briffordd 65 ac mae'n hawdd ei chyrraedd o Indianapolis, Louisville neu Cincinnati.\nGweithgareddau Lloches Bywyd Gwyllt\nWrth ymweld â Lloches Bywyd Gwyllt Muscatatuck, mae yna weithgareddau i'r teulu cyfan. Un o uchafbwyntiau'r lloches, i lawer o ymwelwyr, yw'r cyfle i weld anifeiliaid yn eu cynefin naturiol. Mae'r lloches yn gartref i fwy na 300 o rywogaethau o adar mudol, gan gynnwys pâr o eryrod moel mawreddog sy'n nythu. Mae pobl hefyd yn mwynhau gwylio'r nythfa leol o ddyfrgwn afonydd wrth iddynt hela a chwarae yn nyfrffyrdd y lloches. Ynghyd â gwylio anifeiliaid, mae ymwelwyr yn mwynhau heicio’r llwybrau golygfaol, a theithio o amgylch Caban Myers, yr ysgubor a’r caban wedi’i adfer, o ddechrau'r 20fed ganrif, sy’n eiddo i Deulu Myers. Mae pysgota pysgota, hela a bywyd gwyllt hefyd yn weithgareddau poblogaidd.\nMae'r lloches hefyd yn cynnal nifer o ddigwyddiadau blynyddol gan gynnwys Adenydd Dros Muscatatuck, Diwrnod Cabanau Log, Diwrnod Pysgota Cymerwch Blant, Diwrnod Gwlyptiroedd, digwyddiad Craen Sandhill a llawer mwy.\nSefydlwyd Lloches Bywyd Gwyllt Muscatatuck ym 1966 fel hafan i adar sy'n mudo orffwys a bwydo. Ei genhadaeth yw amddiffyn ac adfer y tir a'r dyfrffyrdd, gan ganiatáu i adar, mamaliaid, ymlusgiaid a physgod ei alw'n gartref.\nDylai ymwelwyr sydd â chwestiynau am ddigwyddiadau sydd ar ddod, rhai ardaloedd hamdden, neu weithgareddau penodol gysylltu â Lloches Bywyd Gwyllt Cenedlaethol Muscatatuck ar Facebook neu ffonio 812-522-4352.


Bwyta - Bwyty Gwesty Portmeirion | Portmeirion\nCyrraedd Mai 2018 Meh 2018 Gor 2018 Aws 2018 Med 2018 Hyd 2018 Tach 2018 Rhag 2018 Ion 2019 Chwe 2019 Maw 2019 Ebr 2019\nHafan // Bwyta / Bwyty'r Gwesty\nBwyty Gwesty Portmeirion\nMae'r bwyty Art Deco arobryn hwn yn brysur yn ennill da iddo'i hun am ei arlwy echelgeisiol ac arloesol. Gan ddefnyddio cynnyrch lleol yn bennaf, mae Mark Threadgill, y prif gogydd, wastad yn datblygu prydau newydd i refyddu ei giniawyr. ac os nad ye ei fwyd celfydd yn ddigon i wneud argraff - arhoswch nes gwelwch chi'r golygfeydd. Rhyfeddol. Mwynhewch ginio neu De Prynhawn neu swper wrth fwynhau golygfeydd o'r mor o'ch amgylch. Mae'n brofiad bythgofiadwy.\nMae Gwesty Portmeirion yn cynnig fwydlen lolfa a theras yn ystod amser cinio ddydd Llun i\nddydd Sadwrn o 12yp - 2.30yp. Nid oes angen cadw lle am lai na 6 o bobl. Rydym hefyd yn cynnig Cinio Dydd Sul 3 chwrs am £25 gan gynnwys mynediad am ddim i'r pentref wrth archebu. Rhaid i bob archeb di-breswyl cael ei gadarnhau drwy ddarparu manylion cerdyn credyd neu ddebyd.*\nP'un ag ydych yn gefnogwr o gyfuniadau clasurol fel Iarll Llwyd neu rywbeth ychydig yn wahanol fel Ti Kuan Yin, mae ein emporiwm te newydd gyda dewis eang. Ynghyd â hambwrdd o ddanteithion blasus a golygfeydd syfrdanol ar draws Aber, mae ein bwydlen te prynhawn, o £20yp, wedi ei 'wisgo' fewn crochenwaith Ted Baker. Gwasanaeth: 14:30 - 17.00 (Llun - Sadwrn) 15.30 - 17.00 (Sunday)\n**TE PRYNHAWN PENWYTHNOS Y PASG**\nDewch i fwynhau Te Prynhawn yng Ngwesty Portmeirion dros Benwythnos y Pasg am ddim ond £20 y pen, yn cynnwys gwydriad o brosecco pinc. Byrddau ar gael Dydd Gwener y Groglith, Dydd Sadwrn y Pasg a Dydd Llun y Pasg rhwng 2.30yh a 4.30yh.\nCysylltwch â’r gwesty ar 01766 772440 neu gwesty@portmeirion-village.com i weld a oes lle ar gael ac i archebu bwrdd.\nMae ciniawau da yn wraidd yr hyn a wnawn yma yng Ngwesty Portmeirion. Wrth gyfuno bwyd Cymreig creadigol Mark Threadgill gydag tu mewn gan Syr Terence Conran, geech le i weld fel y gwelir. Ar agor 18:30-21.00. Mae'r gwesty yn cynnig rhagflas a bwrdd bwydlenni d'hôte. Mae'n rhaid i bob bwrdd ar gadw cael ei warantu drwy ddarparu manylion cerdyn credyd neu ddebyd. *\nMae genym Ystafell Fwyta Preifat ymhen draw y brif Bwyty ar gyfer cinio neu swper i westeion breswyl a ddi brewsyl. Gall yr ystafell fwyta breifat cynnwys 20 ar un bwrdd mawr neu 30 ar tri bwrdd o 10. Mae'r ystafell wydr yn cael ei defnyddio ar gyfer achlysuron preifat llai hyd at 12 o bobl mewn un bwrdd crwn . Mae'r tîm Gwerthiant wrth law i helpu gyda threfniadau unwaith y byddwch wedi gwneud eich archeb.\nBwydlen Cinio Sul y Gwesty\nBwydlen Te Prynhawn\nBwydlen Table d'Hote Gwesty Portmeirion\nBwydlen Flasu Gwesty Portmeirion\nCyflwyniad i Fwydlen Blasu Gwesty Portmeirion\n* Nodwch fod unrhyw canslo a wnaed yn llai na 24 awr cyn eich amser neilltuedig, codir £10 y person tâl am ganslo, ar y manylion cerdyn a ddarperir. Codir tâl o £45 y pen os bydd diffyg troi fyny.\n** Nid yw bwyta yng Ngwesty am ginio (heblaw am ddydd Sul) neu de prynhawn yn cynnig mynediad am ddim i'r Pentref oni bai fod gennych daleb. Beth am ystyried dod yn un o'n ffrindiau Portmeirion a chofrestru am Docyn Blynyddol Portmeirion? Mae'r tocyn blynyddol ar gael am bris arbennig o £25 i oedolion a £10 y plentyn.\n*** Nodwch fod yno yn aml partïon priodas yn y gwesty ar ddydd Gwener a dydd Sadwrn ac ar yr adegau hyn, ni fydd y fwydlen lolfa a'r prynhawn bwydlen te ar gael. Ffoniwch 01766 772440 i wirio.


Soniwch wrthym am bryderon parthed pensiwn eich gweithle | The Pensions Regulator\nOs ydych yn bryderus am eich pensiwn gweithle, neu’n amau nad ydyw’n cael ei redeg yn gywir, cysylltwch â ni.\nMedrwn ymchwilio i ystod o bryderon all fod gennych, gan gynnwys:\ncyfraniadau ar goll o’ch cynllun pensiwn\neich cyflogwr yn anfodlon talu’ch cyfraniadau\neich cyfraniadau’n cael eu talu’n hwyr yn gyson\nrydych yn meddwl bod eich cyflogwr yn ymdrin yn dwyllodrus neu’n anonest gyda’ch cyfraniadau pensiwn\nnid yw eich cyflogwr yn cydymffurfio â’u dyletswyddau cyfreithiol i ddarparu pensiwn gweithle\nrydych yn amau drwg weithredu, anonestrwydd neu dwyll yn eich pensiwn gweithle, neu os oes gennych chi bryderon arwyddocaol ynghylch y ffordd mae’n cael ei redeg\nDefnyddiwch y ffurflenni ar y dudalen hon i anfon manylion eich pryderon atom; byddant o help i ni ymchwilio i’ch honiadau. Ceir trawsgrifiadau o’r ffurflenni yn Gymraeg ac yn Saesneg hefyd.\nOs ydych chi angen help parthed sgamiau pensiwn neu gam-werthu, neu os oes gennych gwestiwn cyffredinol am eich pensiwn gweithle neu Bensiwn y Wladwriaeth, ewch i’n tudalen adnoddau er mwyn cael eich cyfeirio at y corff perthnasol i’ch cynorthwyo.\nRwy'n bryderus am y taliadau i'm cynllun pensiwn gweithle\nMae gennyf bryder arall mewn perthynas â'm cynllun pensiwn\nSut caiff fy hunaniaeth ei diogelu?\nBeth fydd yn digwydd wedi imi adrodd am bryder?\nDefnyddiwch y ffurflen hon i adrodd am eich cyflogwr os ydych yn aelod o gynllun pensiwn gweithle a'ch bod yn bryderus ynghylch taliadau i'ch cynllun.\nbod eich cyfraniadau pensiwn heb eu talu i'ch cynllun pensiwn am 90 diwrnod neu fwy\nbod eich cyflogwr yn amharod i dalu eich cyfraniadau pensiwn i'ch cynllun pensiwn\nbod eich cyfraniadau pensiwn yn cael eu talu'n hwyr, yn gyson, i'ch cynllun pensiwn\neich bod yn meddwl bod eich cyflogwr yn ymdrin yn dwyllodrus neu'n anonest mewn perthynas â'ch cyfraniadau pensiwn\nCyn cysylltu â ni dylech siarad yn gyntaf gyda'ch cyflogwr oni bai eich bod yn teimlo na fedrwch chi wneud hyn. Os ydych yn dal i deimlo'n bryderus ar ôl siarad â nhw, cysylltwch â ni gan ddefnyddio'r ffurflen hon.\nDefnyddiwch y ffurflen hon os nad yw'ch cyflogwr yn cydymffurfio â'u dyletswyddau cyfreithiol i ddarparu pensiwn gweithle i'w gweithwyr.\nFe all eich bod wedi clywed cyfeiriad at y math hwn o bensiwn fel ymrestru awtomatig.\nDefnyddiwch y ffurflen hon os oes gennych bryder arall mewn perthynas â'ch pensiwn gweithle nas trafodwyd yn y ffurflenni uchod.\nMedrwch ei defnyddio i gysylltu â ni ynghylch anonestrwydd neu dwyll posibl yn eich pensiwn gweithle, neu os oes gennych bryderon arwyddocaol ynghylch y ffordd mae'r cynllun yn cael ei redeg.\nOs oes arnoch angen cefnogaeth bellach wrth adrodd am eich pryderon nad ydym wedi eu trafod yn yr opsiynau uchod, medrwch ein e-bostio gyda'r manylion: wb@tpr.gov.uk neu ein ffonio ar 0345 600 7060.\nYn ogystal â hyn medrwch gael hyd i wybodaeth a chyngor mewn perthynas â'ch pensiwn gweithle ar wefan Gwasanaeth Cynghori Pensiynau.\nA ddaw fy hunaniaeth i'r golwg?\nRydym yn deall hyn – pan fyddwch yn anfon gwybodaeth atom, gall gael effaith ar y berthynas rhyngddoch chi a'r rhai rydych yn adrodd amdanynt, yn enwedig yn achos gweithiwr a'i gyflogwr.\nGallwch ddewis, bob amser, i fod yn anhysbys wrth adrodd eich pryderon i ni fel na fydd unrhyw un yn gwybod am eich hunaniaeth. Fodd bynnag, mae'n ddefnyddiol i ni gael eich manylion cyswllt rhag ofn bod arnom gofyn i chi am wybodaeth ychwanegol. Mae diogelwch dinoethi ('chwythu chwiban') yn bodoli dan Ddeddf Hawliau Cyflogaeth 1996 sydd yn diogelu y rhan fwyaf o weithwyr os ydynt yn codi pryder am ddrwg weithredu – naill ai'n fewnol neu'n allanol.\nA fydd rhywun yn cyfeirio at fy hunaniaeth os byddaf yn adrodd am bryder?\nByddwn yn gwneud ein gorau i ddiogelu eich hunaniaeth (os mai hyn a ddymunwch) ac ni fyddwn yn ei ddatgelu oni bai bod rheidrwydd cyfreithiol arnom i wneud hyn. Byddwn yn cymryd pob cam rhesymol i gynnal cyfrinachedd ond ni fedrwn roi unrhyw sicrwydd diamod gan y gall amgylchiadau, weithiau, olygu bod dim modd osgoi datgelu eich hunaniaeth – er enghraifft, os daw gorchymyn gan lys barn i wneud hyn.\nWedi ichi adrodd eich pryder i ni byddwn yn dechrau gwneud ymholiadau cychwynnol ac fe allwn gysylltu â chi er mwyn egluro gwybodaeth (os byddwch wedi rhoi eich manylion cyswllt i ni).\nByddwch cystal â darparu unrhyw wybodaeth arall a fedr ein helpu i ddeall eich pryderon megis taflenni taliadau neu lythyron oddi wrth eich cyflogwr. Peidiwch mynd ati i chwilio am dystiolaeth; rhowch yr hyn sydd yn eich meddiant eisoes i ni.\nOs byddwn o'r farn ei fod yn addas, yn dilyn asesiad cychwynnol o'r holl wybodaeth, byddwn yn cyfeirio eich pryderon yn fewnol ar gyfer ymchwiliad. Fodd bynnag, dylech nodi na fedrwn ddarparu adborth ar unrhyw asesiad neu ymchwiliad (os caiff un ei gynnal) oherwydd cyfyngiadau cyfreithiol.\nSut i wneud cwyn am Y Rheoleiddiwr Pensiynau fel sefydliad neu'r gwasanaethau rydym yn cynnig.\nYn y DU gelwir y Ddeddf Datgelu er lles y Cyhoedd (PIDA) yn gyfraith chwythu'r chwiban. Mae'r Ddeddf yn dweud na ddylai cyflogwyr ormesu'r rhai hynny sydd yn eu dinoethi.\nArweiniad ar ddinoethi ('chwythu chwiban') ar GOV.UK


Bwrdd Iechyd Prifysgol Aneurin Bevan | Newyddion\nCofnodion 801 i 825 o 1296\nWedi'u geni yn y GIG a 60 mlynedd rhyngddynt\nDydd Gwener, 27 Mehefin 2008, Llywodraeth Cymru\nBydd Prif Weinidog Cymru, Rhodri Morgan, a’r Gweinidog dros Iechyd, Edwina Hart, yn cyfarfod heddiw [dydd Gwener, 27 Mehefin] â’r baban cyntaf i’w eni yn y GIG, Aneira Thomas. Camau cadarnhaol i wella glendid mewn ysbytai\nDydd Iau, 26 Mehefin 2008, Llywodraeth Cymru\nHeddiw (dydd Iau 26 Mehefin), bydd Edwina Hart, y Gweinidog dros Iechyd, yn cyhoeddi pecyn o fesurau newydd i wella glendid mewn ysbytai a rhoi mwy o rym i nyrsys ar wardiau ysbytai. Mae gwasanaeth ambiwlans Cymru yn gwella, ond mae yna heriau I’w hwynebu\nDydd Mawrth, 24 Mehefin 2008\nAr ôl iddo gyhoeddi adroddiad archwilio estynedig ar Ymddiriedolaeth GIG Y Gwasanaeth Ambiwlans yn 2006, mae'r Archwilydd Cyffredinol heddiw yn cyhoeddi adroddiad dilynol sy'n cyfrannu at adolygiad ehangach a fynnwyd gan y Gweinidog Iechyd a Gwasanaethau Cymdeithasol. Ateb dros dro i wella mynediad at wasanaethau dialysis yr arennau yng ngorllewin Cymru.\nDydd Llun, 16 Mehefin 2008, Llywodraeth Cymru\nHeddiw [Dydd Llun, 16 Mehefin], cymeradwyodd Edwina Hart, y Gweinidog dros Iechyd, gynlluniau i gyflymu'r broses o wella mynediad at wasanaethau dialysis yr arennau yng ngorllewin Cymru. GWEINIDOG IECHYD YN RHOI SÊL BENDITH I UNED IECHYD MEDDWL PLANT NEWYDD\nDydd Mercher, 11 Mehefin 2008, Llywodraeth Cymru\nCafodd cynlluniau terfynol uned iechyd meddwl newydd ar gyfer plant a phobl ifanc yng Ngogledd Cymru eu cymeradwyo gan y Gweinidog Iechyd, Edwina Hart heddiw [Dydd Mercher, 11 Mehefin]. Caiff yr uned bwrpasol gwerth £13.7 miliwn a ariannir gan Lywodraeth y Cynulliad ei chodi ar safle Ysbyty Abergele gan ei fod mewn lle canolog ar gyfer y Gogledd. Cleifion canser yn cael triniaeth yn gyflymach nag erioed o’r blaen\nDydd Mercher, 4 Mehefin 2008, Llywodraeth Cymru\nMae ffigurau newydd, a gyhoeddir heddiw, yn dangos bod cleifion canser yn cael triniaeth yn gyflymach nag erioed o’r blaen. Y Gweinidog dros Iechyd yn cyhoeddi cyllid newydd ar gyfer ysgogi yn nwfn yr ymennydd\nHeddiw, cyhoeddodd Edwina Hart, y Gweinidog dros Iechyd, gyllid newydd gwerth £400,000 ar gyfer 2008/09 i ddarparu triniaeth i gleifion sy'n dioddef o anhwylderau difrifol, fel clefyd Parkinson, sy'n effeithio ar y gallu i symud. Cyfleuster gwerth £22 miliwn i wella’r gofal arbenigol ar gyfer plant\nDydd Llun, 2 Mehefin 2008, Llywodraeth Cymru\nHeddiw [dydd Llun 2 Mehefin] daeth uned newydd fodern ar gyfer plant a phobl ifanc yn ne Cymru sydd â chyflyrau iechyd meddwl gam yn nes ar ôl cael cymeradwyaeth gan Lywodraeth y Cynulliad. Cynlluniau i wella gofal iechyd arbenigol i blant yn Ne-ddwyrain Cymru\nDydd Mawrth, 27 Mai 2008, Llywodraeth Cymru\nMae'r Gweinidog Iechyd Edwina Hart wedi cyhoeddi heddiw [ddydd Gwener 23 Mai] y bydd Llywodraeth Cynulliad Cymru yn buddsoddi cyfalaf sylweddol i helpu prynu safle yn High Cross, Casnewydd, sydd wedi'i adeiladu'n bwrpasol, ac sydd eisoes wedi'i ddodrefnu'n briodol. Y bwriad yw ei sefydlu dan yr enw Canolfan Blant De Gwent. Mesurau a fydd yn mynd i’r afael â thrais yn erbyn staff y GIG\nDydd Gwener, 23 Mai 2008, Llywodraeth Cymru\nHeddiw [dydd Iau, 22 Mai] penododd y Gweinidog dros Iechyd Edwina Hart gadeirydd Ymddiriedolaeth GIG Cwm Taf a'r cyn uwch swyddog gyda'r heddlu, David Francis, i ddatblygu mesurau er mwyn amddiffyn staff y GIG rhag trais ac ymddygiad bygythiol. Naws Ryngwladol i Wobrau y Gymraeg\nDydd Iau, 22 Mai 2008, Llywodraeth Cymru\nCafodd gweithwyr iechyd sydd yn defnyddio mwy o Gymraeg er mwyn gwella gofal iechyd yng Nghymru eu cydnabod mewn seremoni wobrwyo wythnos yma (Dydd Mercher, 21 Mai) yn Neuadd y Ddinas, Caerdydd. Mwy o wasanaethau i gleifion yn ardal Pontypridd\nBydd y cyfleusterau newydd sy’n cael eu dadorchuddio yn Ysbyty Dewi Sant yn cyflymu’r driniaeth i gleifion ac yn eu helpu i wella’n gynt, meddai’r Gweinidog Iechyd Edwina Hart heddiw (Dydd Mercher, 21 Mai). Yn galw arloeswyr y GIG i ddathlu ei ben-blwydd yn 60 oed\nMae Llywodraeth Cynulliad Cymru yn gwahodd pobl a fu'n gweithio i'r GIG pan ddechreuodd 60 mlynedd yn ôl i ddod i ddathlu yn y Senedd. Gwobrwyo rhagoriaeth i ddathlu penblwydd y GIG yn 60 oed\nMae Edwina Hart, y Gweinidog dros Iechyd, wedi cyhoeddi enillwyr cyntaf erioed Gwobrau GIG Cymru, sy'n dathlu rhagoriaeth yn y GIG ar ei ben-blwydd yn 60 oed. Cyfleoedd i hyrwyddo hawliau cleifion yng Nghymru\nDydd Gwener, 16 Mai 2008, Llywodraeth Cymru\nMae sawl swydd wag gan sefydliadau sy’n cynrychioli hawliau cleifion yng Nghymru ac maen nhw’n chwilio am aelodau newydd. Cyfleoedd i hyrwyddo hawliau cleifion yng nghymru\nDydd Iau, 15 Mai 2008, Llywodraeth Cymru\nMae sawl swydd wag gan sefydliadau sy'n cynrychioli hawliau cleifion yng Nghymru ac maen nhw'n chwilio am aelodau newydd. Yr ymgyrch gyntaf erioed i gael Cymru i siarad am roi organau\nDydd Mawrth, 13 Mai 2008, Llywodraeth Cymru\nBydd ymgyrch arloesol sydd wedi ei hanelu at gynyddu nifer y bobl sy'n rhoi organau yng Nghymru yn cael ei lansio heddiw (dydd Mawrth 13 Mai). Wythnos Ymwybyddiaeth Bwydo ar y Fron\nDydd Llun, 12 Mai 2008, Llywodraeth Cymru\nWythnos Ymwybyddiaeth Bwydo ar y Fron - 11 Mai 2007 a 17 Mai 2007. Dewch i ddysgu beth all bwydo ar y fron ei olygu i chi a'ch babi drwy ddod i ddigwyddiad lleol. Rhodri Morgan yn croesawu gwaddol gwerth £2.5m ar gyfer Cadair newydd\nDydd Iau, 8 Mai 2008, Llywodraeth Cymru\nsef Cadair Archie Cochrane mewn Iechyd Cyhoeddus Hwb ariannol i wella cysylltiadau iechyd rhwng Cymru ac Affrica\nMae £50,000 i'w rannu rhwng 10 o sefydliadau iechyd a mudiadau academaidd yng Nghymru i ddatblygu partneriaethau gyda sefydliadau iechyd yn Affrica Is-Sahara. Bydd y gyfraith Gymreig gyntaf a basiwyd gan y Cynulliad yn sefydlu system iawndal decach ar ...\nDydd Mawrth, 6 Mai 2008, Llywodraeth Cymru\nHeddiw [Dydd Mawrth, 6 Mai] pasiodd y Cynulliad y gyfraith gyntaf a wnaed yng Nghymru er dyddiau Hywel Dda, pan gymeradwywyd y Mesur Gwneud Iawn am Gamweddau'r GIG. Amseroedd aros yn is nag erioed\nDydd Iau, 1 Mai 2008, Llywodraeth Cymru\nHeddiw [dydd Mercher 30 Ebrill], fe wnaeth Prif Weinidog Cymru Rhodri Morgan a'r Gweinidog Iechyd Edwina Hart longyfarch staff y GIG ar draws Cymru am eu gwaith caled yn lleihau'r amseroedd aros am apwyntiadau neu lawdriniaethau i gleifion unwaith eto. Gwahoddiad i ddathlu Pen-blwydd y GIG yn 60\nDydd Mawrth, 29 Ebrill 2008, Llywodraeth Cymru\nAr y 3ydd o Orffennaf 2008, mae Llywodraeth Cynulliad Cymru yn cynnal derbyniad dros ginio i ddathlu pen-blwydd y Gwasanaeth Iechyd Gwladol. Wythnos Ymwybyddiaeth Iselder\nDydd Gwener, 18 Ebrill 2008, Llywodraeth Cymru\nAmcangyfrifir bod cynifer ag un o bob pump yn dioddef o iselder ar ryw adeg yn eu hoes. Bob blwyddyn, mae pobl o bob cwr o'r wlad yn ymuno â'i gilydd i gefnogi Wythnos Ymwybyddiaeth Iselder. Deintyddfeydd newydd yn Sir Benfro\nDydd Iau, 10 Ebrill 2008, Llywodraeth Cymru\nCaiff dwy ddeintyddfa newydd a fydd yn cynnig gofal o dan y GIG ar gyfer 14,000 o gleifion yn Hwlffordd ac Aberdaugleddau eu hagor yn swyddogol heddiw gan y Gweinidog dros Iechyd, Edwina Hart Tudalen gyntaf


Symposiwm yn dangos pa mor eang yw gwyddoniaeth yr Asiantaeth Safonau Bwyd | Asiantaeth Safonau Bwyd\nSymposiwm yn dangos pa mor eang yw gwyddoniaeth yr Asiantaeth Safonau Bwyd\nYn ail symposiwm Gwyddor Gymdeithasol flynyddol yr Asiantaeth Safonau Bwyd (ASB), trafodwyd mewnwelediadau ar ymddygiad a oedd yn mynd i'r afael â throseddau bwyd, cost salwch ac agweddau defnyddwyr at faterion sy'n gysylltiedig â bwyd.\nView Symposiwm yn dangos pa mor eang yw gwyddoniaeth yr Asiantaeth Safonau Bwyd as PDF\nRoedd y gyfres o ddigwyddiadau, a gynhaliwyd yma yng Nghymru, yn Lloegr ac yng Ngogledd Iwerddon yn ystod mis Tachwedd, yn rhan o Ŵyl Gwyddor Gymdeithasol y Cyngor Ymchwil Economaidd a Chymdeithasol (ESRC). Cymerodd mwy na 100 o randdeiliaid o'r byd academaidd, adrannau eraill y Llywodraeth, busnesau a sefydliadau anllywodraethol ran, a chlywed sut mae gwyddor gymdeithasol yn llywio prosesau llunio polisi bywyd go iawn mewn cyd-destun llywodraeth.\nMae gwyddor gymdeithasol yn rhan allweddol o waith dadansoddi'r ASB, gan ein helpu i gyflawni ein hamcanion strategol trwy geisio deall yr hyn y mae pobl ar draws y gadwyn fwyd yn ei feddwl, ei deimlo a’i wneud i lywio ein prosesau asesu risg, rheoli risg a chyfathrebu.\nCynhaliwyd y digwyddiad yng Nghymru yng Nghaerdydd ar 12 Tachwedd. Yn dilyn prif araith gan Dr Chris Bear o Brifysgol Caerdydd ar y cyfleoedd a'r heriau sydd ynghlwm â phryfed bwytadwy yn y DU, tywyswyd y rheiny a oedd yn bresennol trwy ystod o astudiaethau gwyddor gymdeithasol a gofynnwyd iddynt ystyried cyfleoedd gwyddor gymdeithasol yn yr ASB yn y dyfodol.\nRoedd digwyddiad hefyd yn Llundain ar 5 Tachwedd. Roedd y brif araith yn dangos sut y defnyddiwyd model ymyriadau i wella hylendid dwylo mewn ysbytai gan yr Athro Susan Michie, Cadeirydd ein Pwyllgor Cynghori ar Wyddor Gymdeithasol.\nCynhaliwyd y digwyddiad terfynol yng Ngogledd Iwerddon ar 13 Tachwedd. Roedd y digwyddiad hwn yn cynnwys prif araith gan yr Athro Moira Dean, Prifysgol y Frenhines, Belfast ynghylch y canfyddiadau, yr agweddau a'r ymddygiadau o amgylch bwyd 'o'r fferm i'r fforc’. Rhannwyd canfyddiadau gwaith ymchwil newydd sy'n archwilio canfyddiadau defnyddwyr o ail-fformiwleiddio, yn ogystal â datblygu technegau gwyddor gymdeithasol ar gyfer llunio polisïau yn agored.\nDyma'r tro cyntaf i ni gynnal digwyddiadau ym mhob un o'r tair gwlad yr ydym ni'n bresennol ynddynt, ac mae'n rhan o'n cynlluniau i sicrhau bod ein gwyddor gymdeithasol yn sicrhau effaith y tu mewn a thu allan i'r sefydliad, gan wella ein henw da am wyddoniaeth gadarn a dyfeisgar a thystiolaeth gref.\nMae'r holl gyflwyniadau o'r digwyddiadau ar gael i'w lawrlwytho.


Ffrwydrad ar safle rali yn Ethiopia – Golwg360\n23 Mehefin 2018 am 10:11\nMae nifer o bobol wedi marw yn dilyn ffrwydrad ar safle rali lle’r oedd prif weinidog newydd Ethiopia yn siarad.\nMae Abiy Ahmed newydd ei ethol yn arweinydd y wlad.\nDywedodd funudau ar ôl y ffrwydrad yn y brifddinas, Addis Ababa, fod yr ymosodiad yn un oedd wedi cael ei gynllunio’n ofalus, ond ei fod yn un “rhad ac annerbyniol”.\nFe fu’r wlad yn wynebu tensiynau ac argyfyngau gwleidyddol ers tro.\nDaeth y prif weinidog newydd i rym ym mis Ebrill, pan gyhoeddodd y byddai degau o filoedd o garcharorion yn cael eu rhyddhau.\nYmhlith ei bolisïau eraill mae agor cwmnïau gwladol i fuddsoddwyr preifat a sicrhau cytundeb heddwch ag Eritrea.


Gwybodaeth am y Sefydliad PixelHELPER\nMae'r Celf yn yn unig Celf, Lle maent yn dim uwch ddeddfau yn gwybod fel eu hun, Die ddeddfau o wirionedd a harddwch.\nHelper picsel yn gofalu am fyd-eang Rhwydwaith actifydd ac artistiaid für hawliau dynol yn erbyn Gormes ac am ryddid mynegiant i ymladd. Gyda Celf rydym am bwysig materion cymdeithasol i dynnu sylw. Rydym hefyd yn gweithredu E.prosiectau cymorth datblygu yn Affrica. Yn berchen Pobi bara tun cynhyrchu i gynyddu sefydlogrwydd bwyd ar gyfer Gwersyll ffoaduriaid, Rhanbarthau gwrthdaro & trychinebau naturiol bara gwydn mewn caniau. Rydym yn cynyddu'r Sefydlogrwydd bwyd yn Affrica. Yn yr ardal Cymorth brys yn ceisio Helper picsel wrth ymyl y ffatrïoedd bara tun yn Affrica sydd gerllaw UNHCR Mae yna wersylloedd ffoaduriaid, rhai bach ysbytai cynwysyddion symudol i agor. Helpwch ni o dan yr eitem ar y ddewislen rhoi a'u cefnogi gweithio ein Sefydliad. Mae'r fideo canlynol yn rhoi cipolwg byr i chi ar ein gwaith pwysig.\nMae negeseuon lliwgar yn dylanwadu ar ein bywydau. Ffilm ddelwedd am y PixelHELPER\nSut ydych chi'n delio â rhai'r troseddau yn erbyn dynoliaeth\nbudd, bywyd yr uffern? Sut ydych chi'n cludo a\nCofeb yr Holocost o ardal y llywodraeth i Moroco? A: sut ydych chi'n dod â'r waliau Ewropeaidd i lawr?\nAr wahân i hynny rydym yn gweithredu Cymorth datblygu a phrosiectau celf weithredol dramor.\nYn fuan ar ôl rhyddhau'r fideo, fe gyrhaeddodd y fyddin Moroco\nGwelodd BBC Arabic a miliynau o Fwslimiaid ddinistrio Cofeb Hil-laddiad Uyghurs\nMae hyn yn dangos bod angen ein gwaith dros ddemocratiaeth, goddefgarwch a chydraddoldeb ar frys pan mae taleithiau dotalitaraidd a Terfysgwyr Trample hawliau dynol a rhyddid artistig.\nPobi bara tun cynhyrchu i gynyddu'r Sefydlogrwydd bwyd für person digartref, Gwersyll ffoaduriaid, Rhanbarthau gwrthdaro a thrychinebau naturiol bara gwydn mewn caniau. Rydym yn cynyddu'r Sefydlogrwydd bwyd yn Affrica & yn pobl y rhai ar y Stryd fyw.\nDEWCH ALLAN A PHARIO EICH HUN\nHelpwch ni o dan y Cyfrannu eitem ar y ddewislen a chefnogi gwaith ein sefydliad.\nMae'r Tagesschau yn adrodd ar ein cân yn erbyn Brenin Gwlad Thai.\nAm y PixelHELPER Chwefror 4th, 2021Oliver Bienkowski


Peiriannydd geodechnegol | Go Construct\nMae peiriannydd geodechnegol yn dadansoddi pridd, creigiau, dŵr daear a deunyddiau tir eraill cyn i brosiectau adeiladu mawr ddechrau. Mae'n edrych ar y risg o beryglon daearegol ac yn gwneud yn siŵr bod unrhyw ffactorau sy'n effeithio ar waith peirianneg yn cael eu nodi a'u rheoli.\nBeth fyddwch chi'n ei wneud?\nSut i ddod yn Peiriannydd geodechnegol\nI ddod yn Beiriannydd Geotechnegol bydd arnoch angen cymwysterau penodol, a gynigir gan nifer gyfyngedig o brifysgolion y DU.\nI gyrraedd cwrs gradd, mae arnoch angen graddau A* -C TGAU a Safon Uwch, neu gyfwerth megis Scottish Nationals neu Highers, neu Fagloriaeth Cymru. Ymhlith y pynciau gradd perthnasol mae Geoleg, Geoffiseg/geotechnoleg, daeareg Peirianneg, a Pheirianneg Mwynau/mwyngloddio.\nMae nifer o gyrsiau geowyddoniaeth gradd gyntaf wedi'u hachredu gan y Gymdeithas Ddaearegol. Trwy gwblhau gradd achrededig, rydych fel rheol yn gymwys i gael aelodaeth (Cymrodoriaeth) y gymdeithas ar ôl ennill profiad ôl-raddedig perthnasol. Dyma'r llwybr hefyd i ddod yn ddaearegwr siartredig (CGeol), ar ôl cyfnod o ddatblygiad proffesiynol a phrofiad.\nOs oes gennych gefndir mewn peirianneg sifil neu'r gwyddorau, weithiau mae'n bosibl mynd i mewn i'r maes trwy Sefydliad y Peirianwyr Sifil (ICE) neu'r Sefydliad Deunyddiau, Mwynau a Mwyngloddio (IOM3).\nMae cymhwyster ôl-raddedig, megis Meistr (MSc) mewn daeareg peirianneg, peirianneg geotechnegol, hydrogeoleg, mecaneg pridd neu graig, neu beirianneg sylfaen yn ddymunol. Mae cynllun achredu ar gyfer cyrsiau MSc ôl-raddedig a addysgir ar gael hefyd.\nBeth mae Peiriannydd geodechnegol yn ei wneud?\nCasglu a dadansoddi data\nEdrych ar y risg o beryglon daearegol a sicrhau bod unrhyw ffactorau sy'n effeithio ar waith peirianyddol yn cael eu nodi a'u rheoli\nCynghori ar y gweithdrefnau sydd eu hangen ac addasrwydd deunyddiau adeiladu\nDefnyddio meddalwedd gyfrifiadurol arbenigol i greu modelau dadansoddol dau a thri-dimensiwn\nYmgynghori â mapiau daearegol ac awyrluniau i gynghori ar ddewis safleoedd\nCynorthwyo â dylunio strwythurau adeiledig, gan ddefnyddio meddalwedd gyfrifiadurol arbenigol neu gyfrifiadau\nCynllunio ymchwiliadau maes manwl trwy ddrilio a dadansoddi samplau o gramennau neu greigwely\nGoruchwylio ymchwiliadau tir a chyllidebau\nCynghori ar a phrofi ystod o ddeunyddiau adeiladu gan gynnwys tywod, graean, briciau a chlai\nGwneud argymhellion ar ddefnydd arfaethedig safle\nRheoli staff, gan gynnwys daearegwyr peirianneg eraill, peirianwyr geotechnegol, ymgynghorwyr a chontractwyr\nGweithio i gadw a diogelu'r amgylchedd ffisegol\nAnalysing sites and designs for environmentally sensitive developments, such as landfill\nGall peirianwyr geodechnegol sydd newydd hyfforddi ennill rhwng £20,000 a £25,000\nGall peirianwyr geodechnegol hyfforddedig â phrofiad ennill rhwng £25,000 a £32,000\nGall uwch beirianwyr geodechnegol, peirianwyr geodechnegol siartredig neu feistr beirianwyr geodechnegol ennill rhwng £32,000 a £40,000\nBydd cyflogau fel arfer yn amrywio yn dibynnu ar leoliad a lefel o gyfrifoldeb. Bydd cyflogau a dewisiadau gyrfaol yn gwella ar ôl ennill statws siartredig.\nMae Olly Carlton yn beiriannydd geodechnegol i Arup ym Manceinion, sef cwmni peirianneg amlddisgyblaethol mawr yn y sectorau adeileddol, sifil, dŵr a geodechnegol.\nRoedd gen i ddiddordeb mewn peirianneg a sut mae pethau'n gweithio ers oeddwn yn blentyn. Bûm yn teithio gryn dipyn pan oeddwn yn ifanc, i Ogledd America, Ewrop ac Asia. Ar ôl gweld adeiladau mawr, fel Adeilad Empire State yn Efrog Newydd a phont grog Akashi Kaikyo yn Japan, taniwyd fy mrwdfrydedd dros fod yn beiriannydd sifil.\nCefais brofiad o'r diwydiant am y tro cyntaf pan oeddwn yn y chweched dosbarth. Roeddwn yn gwybod fy mod am fod yn Beiriannydd Sifil felly dechreuais chwilio am leoliadau haf. Roedd fy lleoliad haf cyntaf gydag Arup a threuliais wythnos yn gweithio yn nisgyblaethau peirianneg dŵr, geodechneg, adeiledd a thrafnidiaeth. Ar ôl cwblhau fy nghyrsiau safon Uwch, gwnes gais i Arup a chefais fy nerbyn ar leoliad cyn-prifysgol yn Leeds am flwyddyn ym maes peirianneg geodechnegol.\nMae peirianneg sifil yn wahanol bob dydd, gyda phrosiectau a heriau newydd. Mae pob prosiect yn wahanol. Ar hyn o bryd, rwy'n gweithio ar brosiectau fel dylunio ysgol bysgod ar ddalgylchoedd afonydd, i ddylunio sylfeini ar gyfer archfarchnad a seilwaith rheilffordd. Rwyf hefyd yn mwynhau'r teithio sydd ynghlwm wrth beirianneg sifil. Mae fy ngwaith wedi mynd â fi mor bell â Tokyo, Japan!\nDisgrifiwch eich diwrnod gwaith.\nMae fy swydd yn amrywio o ddydd i ddydd. Mae diwrnod arferol yn cynnwys goruchwylio archwiliadau safleoedd geodechnegol, ymweld â safleoedd er mwyn cofnodi cynnydd y gwaith drilio, a siarad â pheirianwyr a drilwyr safleoedd am ddaeareg a halogiad ar y safle. Yn ddiweddar, roedd gen i ddau archwiliad safle yn cael eu cynnal ar yr un pryd. Fy rôl yw bod mewn cysylltiad â'r drilwyr a pheiriannydd y safle er mwyn sicrhau bod archwiliadau tir yn rhedeg yn rhwydd ac yn bodloni'r fanyleb. Pan fyddaf yn y swyddfa, byddaf yn rhan o'r gwaith o ddylunio adeileddau sylfeini, er enghraifft sylfeini ar gyfer cyfarpar rheilffordd uwchddaearol (OLE) a phontydd arwyddion (daliwr arwyddion/adeiledd arwyddion). Caiff y sylfeini hyn eu dylunio gan ddefnyddio meddalwedd cyfrifiadur a'u dilysu drwy wneud cyfrifiadau â llaw.\nRwyf hefyd yn ysgrifennu adroddiadau, er enghraifft astudiaethau desg geodechnegol ar gyfer prosiectau adeiladu sydd i ddod, a manylebau ar gyfer archwiliadau tir. O bryd i'w gilydd, byddaf yn cwrdd â chleientiaid er mwyn pennu'r hyn sydd ei angen arnynt, fel cynnal archwiliad tir i leihau unrhyw risgiau ar y safle, neu ddylunio sylfeini ar gyfer adeilad newydd. Ddwywaith yr wythnos byddaf yn mynychu trafodaethau amser cinio. Mae'r rhain yn rhoi cipolwg o waith Arup o gwmpas y byd ac yn helpu i wella fy ngwybodaeth geodechnegol.\nA minnau'n beiriannydd graddedig, rwy'n cadw cofnod dyddiol o weithgareddau, sy'n rhan o'r broses o gael statws siartredig gan Sefydliad y Peirianwyr Sifil.\nPa sgiliau rydych wedi eu meithrin ers i chi ddechrau?\nMae fy nealltwriaeth o beirianneg sifil a dylunio, yn enwedig dylunio seiliau, wedi datblygu. Rwyf hefyd wedi gwella fy sgiliau rhyngbersonol a chyfathrebu drwy gydweithio â gwahanol bobl ar bob prosiect a siarad â chontractwyr a chleientiaid ar y safle. Rydych yn dysgu llawer mewn amser byr yn Arup; mae fy ngwybodaeth a'm dealltwriaeth ym maes peirianneg geodechnegol yn datblygu'n gyson.\nYn fuan ar ôl dechrau gydag Arup, dechreuais ddylunio 20 o sylfeini OLE ar gyfer cynllun rheilffordd mawr yn Ipswich. Bedwar mis yn ddiweddarach, cafodd yr adeileddau OLE eu hadeiladu. Ac ystyried mai'r rhain oedd fy nyluniadau sylfeini cyntaf, roeddwn yn falch o weld fy mod wedi gadael fy ôl ar brosiect adeiladu rheilffordd mor fawr!\nBle fyddwch chi ymhen 10 mlynedd?\nHoffwn fod yn beiriannydd siartredig â Sefydliad y Peirianwyr Sifil a gweithio ar brosiectau mawr, dramor o bosibl. Bydd cael statws siartredig yn agor cyfleoedd gyrfa newydd.\nBeth fyddech yn ei ddweud wrth rywun sy'n ystyried ymuno â'r diwydiant adeiladu?\nOs ydych yn yr ysgol ar hyn o bryd, mae'n werth ystyried gwneud lleoliad yn ystod gwyliau'r haf neu tra byddwch yn y brifysgol. Bydd hyn yn rhoi cyfle i chi gael profiad o fywyd gwaith yn y diwydiant o lygad y ffynnon a gwneud argraff ar bobl, a gall hynny arwain at gael swydd yn y dyfodol.\nY rôl hon Peiriannydd geodechnegol Mae peiriannydd geodechnegol yn dadansoddi pridd, creigiau, dŵr daear a deunyddi...\nMore information - Peiriannydd geodechnegol\nY rôl hon Rheolwr prosiect Rheolwr prosiect sy'n gyfrifol am wneud yn siŵr bod unrhyw fath o waith adeiladu...\nMore information - Rheolwr prosiect\nY rôl hon Peiriannydd strwythurol Mae peirianwyr strwythurol yn dylunio strwythurau i wrthsefyll straen a phwysau ...\nMore information - Peiriannydd strwythurol


HiRISE | Ceunentydd yn Galle (ESP_058196_1280)\nCeunentydd yn Galle\nCipiwyd y ddelwedd hon o’r bryniau a ffurfiodd o ganlyniad i frigwthiad creigiau oherwydd ardrawiad a ffurfiodd Geudwll 230 cilomedr Galle.\nMae ceunentydd bychain, sydd i’w gweld yng nghanol y ddelwedd hon, wedi ffurfio ar lethrau’r bryniau ac maent wedi erydu yn ôl i mewn i’r creigwely. Fwy na thebyg fod y ceudwll ei hun biliynau o flynyddoedd oed, ond eto mae’n debygol mai dim ond cannoedd o flynyddoedd yw oed y ceunentydd hyn ac efallai eu bod yn actif heddiw.\nGall y gwynt ddileu’r sianeli bychain yn y ceunentydd hyn yn hawdd dros gyfnodau hir o amser, ac felly rhaid bod y ceunentydd hyn wedi bod yn actif yn ddiweddar.\nCyfieithiad: Helen Mainwaring\n26 cm/picsel felly mae gwrthrychau tua 77 cm o led i’w gweld yn y llun\n43°, ac mae’r Haul wedi ei leoli 47° gradd uwchlaw’r gorwel\n313°, Gaeaf y gogledd\nTafluniad map (714 MB)\nTafluniad map (418 MB)\nTafluniad map (338 MB)\nTafluniad heb fod ar fap (422 MB)\nTafluniad heb fod ar fap (364 MB)\nTafluniad map (182 MB)\nTafluniad map (174 MB)\nTafluniad heb fod ar fap (352 MB)\t GYWBODAETH YCHWANEGOL AM Y DDELWEDD


Clarke County, Georgia - Wicipedia\nMadison County, Oconee County, Oglethorpe County, Jackson County, Barrow County\nSir yn nhalaith Georgia, Unol Daleithiau America yw Clarke County. Cafodd ei henwi ar ôl Elijah Clarke. Sefydlwyd Clarke County, Georgia ym 1801 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Athens, Georgia.\nMae ganddi arwynebedd o 314 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 1.5% . Yn ôl cyfrifiad y wlad, poblogaeth y sir yw: 121,265 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Madison County, Oconee County, Oglethorpe County, Jackson County, Barrow County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Clarke County, Georgia.\nMae gan y sir yma boblogaeth o tua 121,265 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nAthens, Georgia 115452 306.014258\nWinterville, Georgia 1122 6.854282\nWedi dod o "https://cy.wikipedia.org/w/index.php?title=Clarke_County,_Georgia&oldid=10930898"\nNewidiwyd y dudalen hon ddiwethaf ar 28 Mai 2021, am 03:42.


Cyflwynydd MônFM yn cael enwebiad am wobr Seren y Sîn – MônFM\nHome / Cymraeg • MônFM • Newyddion / Cyflwynydd MônFM yn cael enwe …\nMae Sarah Wynn Griffiths wedi cael ei enwebu am wobr ‘Seren y Sîn’ yng ngwobrau cylchgrawn Y Selar am ei gwaith ar MônFM a Radio Ysbyty Gwynedd.\nO sioeau radio, i gyfweliadau, i wyliau miwsig ar-lein a sesiynau clo, roedd 2020 yn brysur ofnadwy i Sarah, sydd hefyd yn creu cerddoriaeth ei hun.\nNôd ‘Gwobrau’r Selar’ yw gwobrwyo’r bandiau ac artistiaid cerddorol cyfoes sydd wedi bod yn weithgar yn y sin Gymraeg dros y flwyddyn ddiwethaf.\nMi wnaeth panel o gyfranwyr a chyfeillion gwybodus cylchgrawn ‘Y Selar’ lunio rhestrau hir ar gyfer y categorïau ar sail enwebiadau gan y cyhoedd. Nawr, bydd y dewis yn ôl yn nwylo’r cyhoedd unwaith eto gyda’r bleidlais i ddewis rhestrau byr ac enillwyr.\nYn hytrach na gig mawr yn Aberystwyth i ddathlu’r enillwyr fel a fu yn y gorffennol, bydd enillwyr y gwobrau’n cael eu cyhoeddi dros wythnos o weithgarwch ar BBC Radio Cymru rhwng 8 a 12 Chwefror 2021.\nDywedodd Sarah: ”Dwi’n emosiynol iawn i gael fy enwebu am y wobr mawreddog ‘Seren y Sîn’ gan ‘Y Selar’. Cerddoriaeth yw fy mywyd i a bod yn artist fy hun, rwy’n sicrhau fy mod yn rhoi’r sylw i’r artistiad y maent yn eu haeddu. Dwi wrth fy modd yn cyflwyno ar MônFM a Radio Ysbyty Gwynedd ac yn falch iawn o fod yn cyflwyno ar y ddwy orsaf. Diolch o waelod calon am yr enwebiad.”\nYchwanegodd Tony Jones, cadeirydd dros-dro MônFM: ”Rydym yn dymunno pob lwc i Sarah Wynn ar ei enwebiad yn y wobreuon ‘Y Selar’, mae Sarah pob tro yn ymroddgar ag yn barod iawn i roi llwyfan a chymhorthi bandiau ag artistiaid lleol yn ei sioe radio wythnosol ar MônFM.”


Gwneuthurwyr System Cwrw Disglair | Ffatri a Chyflenwyr System Cwrw Disglair Tsieina\nEnw'r cynnyrch: Tanc Cwrw Disglair Llorweddol Tanciau cwrw llachar llorweddol, a elwir hefyd yn danciau gwasanaeth, tanciau ar gyfer diod derfynol, neu danciau cwrw llachar BBT. Mae'r tanciau gweini sydd wedi'u hinswleiddio PUR yn cael eu hoeri gan ddefnyddio dŵr neu glycol sy'n cylchredeg y tu mewn i ddyblygwyr (sianeli oeri y tu mewn i siaced ddur ddwbl). Rhaid peiriannu tanciau llachar i fod yn oer a dal pwysau, weithiau gweithredu fel BBT - Tanciau storio cwrw, tanciau cwrw pwysau silindrog tanc cwrw llachar llorweddol tanc gweini ar gyfer ...\nTanc Cwrw Llorweddol\nTanciau cwrw llorweddol, a elwir hefyd yn danciau gwasanaeth, tanciau ar gyfer diod derfynol, neu danciau cwrw llachar BBT. Mae'r tanciau gweini sydd wedi'u hinswleiddio PUR yn cael eu hoeri gan ddefnyddio dŵr neu glycol sy'n cylchredeg y tu mewn i ddyblygwyr (sianeli oeri y tu mewn i siaced ddur ddwbl).\nEnw'r cynnyrch: BBT Tanc Cwrw Disglair Fertigol, Tanciau Cwrw Disglair, tanciau gwasgedd silindrog, tanciau gweini, tanciau cyflyru terfynol cwrw, tanciau storio cwrw - dyma'r termau mwyaf cyffredin, gan gynnwys yr un dosbarth o longau gwasgedd arbennig sydd wedi'u cynllunio i baratoi cwrw carbonedig cyn ei botelu, ei lenwi mewn ceibiau neu gynwysyddion eraill. Mae cwrw carbonedig wedi'i buro yn cael ei wthio o danciau cwrw lager neu danciau conigol silindrog i danc cwrw storio pwysau o dan bwysau hyd at 3.0 bar ....\nWal sengl Tanc cwrw llachar\nMae'r tanc cwrw llachar wal sengl fel arfer yn cael ei roi yn y tŷ rheweiddio / ystafell oer cerdded i mewn i gadw'r tymheredd ar gyfer cyflyru. Felly nid oes angen i danc cwrw llachar un wal gysylltu â'r uned reoli ond mae ganddo fesurydd pwysau yn unig, sy'n hawdd ei weithredu. Os oes gennych ystafell oer cerdded i mewn segur, byddai'r tanc cwrw llachar un wal yn ddewis da i chi.


Sut Ydw i'n Amddiffyn Fy Hun Mewn Ysgariad? Canllaw Defnyddiol - Help Gydag Ysgariad A Chysoni\nDogfennau A Ffurflenni Gwasanaethu Ar Gyfer YsgariadMabwysiaduCyngor PerthynasDeddfau Yr Un RhywDeddfau Ysgariad Y WladwriaethGwella Cyfathrebu Mewn PriodasPriodas Ac EntrepreneuriaidPerthynasHelp Gyda Maddeuant Mewn PriodasHelp Gyda Gwahanu Priodas\nPrif / Help Gydag Ysgariad A Chysoni / Sut Ydw i'n Amddiffyn Fy Hun Mewn Ysgariad? Canllaw Defnyddiol\nSut Ydw i'n Amddiffyn Fy Hun Mewn Ysgariad? Canllaw Defnyddiol\nPeidiwch â gwneud unrhyw benderfyniadau brech\nByddwch yn ofalus wrth greu cynllun cyd-rianta\nRhowch eich plant yn gyntaf\nGwyliwch y cyfrifon a'r cyfrineiriau\nAks a gwrando ar eraill sydd â phrofiad tebyg\nNid oes unrhyw un yn mynd i briodas yn disgwyl ysgariad. Mae ysgariad yn sefyllfa ingol hyd yn oed os mai chi oedd yr un a lanwodd amdani. Mae'n ennyn ofn mewn pobl a gall wneud iddyn nhw wneud pethau annoeth ac fel arall yn annodweddiadol. Rhag ofn mai chi yw'r un a ganodd y clychau ysgariad, gallwch gael mwy o amser i baratoi ac amddiffyn eich hun.\nAr y llaw arall, pe bai'ch partner yn cyflwyno papurau ysgariad i chi, gallwch gael eich dal oddi ar eich gwyliadwriaeth. Yn y ddau achos, dylech ofyn i chi'ch hun “Sut mae amddiffyn fy hun mewn ysgariad”?\nWaeth ai chi oedd yr un a ofynnodd am yr ysgariad neu a oedd eich gŵr, mae yna rai pethau y gallwch chi eu gwneud ynglŷn â phos “Sut mae amddiffyn fy hun mewn ysgariad?”\nDywedodd Lincoln unwaith, “Pe bai gen i bum munud i dorri coeden i lawr, byddwn i’n treulio’r tri cyntaf yn hogi fy fwyell.” Pe baech chi'n defnyddio'r trosiad hwnnw i sefyllfa'r ysgariad, sut fyddai hynny'n effeithio ar eich agwedd tuag ato? Parhewch i ddarllen i glywed awgrymiadau ar sut i amddiffyn eich hun ac ateb y cwestiwn “Sut mae amddiffyn fy hun mewn ysgariad”?\nMae ysgariad yn gyfnod o fregusrwydd, teimladau llethol o ddicter, tristwch neu ofn a all ddylanwadu ar eich proses feddwl.\nGall yr hyn y gallech ei wneud yn ystod yr ysgariad fod yn wahanol iawn i'ch ymatebion mewn cyflwr tawel a chynnwys.\nAm y rheswm hwn, rhowch amser i'ch hun brosesu'r emosiynau cyn gwneud unrhyw newidiadau sylweddol yn eich bywyd, fel symud i wlad wahanol neu newid y swydd. Gan dybio bod angen i chi wneud penderfyniadau cyflym, estyn allan at eich ffrindiau i'ch helpu chi i wneud y penderfyniad gorau gyda'r wybodaeth sydd gennych chi ar hyn o bryd.\nNid oes penderfyniad perffaith, mae yna un digon da yn seiliedig ar y wybodaeth sydd gennych chi ar hyn o bryd.\nGall pawb fod yn graff yn y canlyniad, ond byddwch yn graff ymlaen llaw. Dibynnu ar bethau pwysig eraill yr ydych yn ymddiried ynddynt i weithredu fel eich seinfwrdd a'ch helpu i wneud y penderfyniad gorau i chi a'ch plant.\nAr wahân i'r cwestiwn 'Sut mae amddiffyn fy hun mewn ysgariad?' mae dalfa plant yn bryder mawr arall.\nBydd un o'r trefniadau pwysicaf yn ymwneud â dalfa plant. Ydych chi'n rhannu'r ddalfa yn gyfartal, pa mor aml y byddwch chi'n cylchdroi plant sy'n aros gyda phob un o'r rhieni, sy'n cael pa wyliau, ac ati? Gall hyn wneud i'ch pen brifo a'ch calon hefyd. Cymerwch amser i ystyried pethau gan y bydd yn un o'r penderfyniadau mwyaf effeithiol a wnewch.\nSiaradwch â'ch plant i glywed eu barn gan y bydd y cytundeb hwn yn effeithio arnyn nhw hefyd.\nOsgoi badmouthing eich cyn-fod-i-fod, cyn y gall un fod yn gyn-bartner ond byth yn gyn-riant.\nHeblaw “Sut mae amddiffyn fy hun mewn ysgariad?” un o'r cwestiynau cyntaf y mae angen i chi fynd i'r afael ag ef hefyd yw “Sut mae sicrhau bod fy mhlant yn ddiogel ac yn cael gorfodaeth emosiynol leiaf posibl?'\nWnaethoch chi ddim ffantasïo am fod yn rhiant sengl wrth benderfynu cael plant, yn sicr. Fodd bynnag, nawr rydych chi ar fin cychwyn ar y siwrnai hon, a dylech chi wybod y gallwch chi fagu plant hapus er bod eu rhieni wedi ysgaru.\nEr bod ysgariad yn achosi straen iddyn nhw, mae yna bethau y gallwch chi eu gwneud i'w helpu i bownsio'n ôl yn gyflymach.\nSiaradwch â'ch plant, felly byddent yn deall bod y chwalu oherwydd eich perthynas â'ch partner, nid oherwydd rhywbeth a wnaethant neu na wnaethant .\nMae angen iddynt deimlo eu bod yn cael eu caru, eu clywed a gwybod nad eu bai nhw oedd hynny. Os gwelwch nad oes gennych y gallu i siarad â nhw yn ystod yr amser hwn, mae'n well dod o hyd i gefnogaeth ar eu cyfer. Gallai hyn fod yn aelod arall o'r teulu neu hyd yn oed yn weithiwr proffesiynol. Bydd amser ichi siarad â nhw pan fyddwch yn barod a gallwch siarad o le maddeuant yn lle drwgdeimlad.\nDyma un ffordd rydych chi'n eu hamddiffyn chi a chi'ch hun ar yr un pryd.\nA oes gan eich partner fynediad i'ch e-bost, facebook neu gyfrifon banc?\nOs yw'r ateb yn gadarnhaol, efallai yr hoffech chi feddwl am newid y cyfrineiriau i'ch cyfrifon e-bost a chyfryngau cymdeithasol o leiaf.\nPan siaradwch ag eraill i fentro, gellir dehongli rhai o'r pethau rydych chi'n eu hysgrifennu fel bygythiadau a gellir eu defnyddio yn eich erbyn.\nEr nad oeddech erioed wedi bwriadu unrhyw niwed a'ch bod yn syml yn siarad allan o ddicter, efallai na fyddai'r barnwr yn ei weld felly na'ch cyn-fater o ran hynny. Y lleiaf o fygythiad rydych chi'n ei beri, y lleiaf tebygol y bydd eich partner o ystyried y drosedd.\nPo fwyaf o gysylltiadau sydd gennych trwy'r cyfnod hwn, y lleiaf o greithiau y byddwch yn y pen draw. Gall ffrindiau da eich helpu i aros yn ddiogel, yn bositif a dod o hyd i rywbeth doniol yn y sefyllfa hon. Roddwyd, efallai na fyddwch yn teimlo fel chwerthin, ond pan wnewch hynny byddant yno.\nByddan nhw yno pan fyddwch chi'n teimlo fel crio neu sgrechian hefyd. Bydd estyn allan yn eich helpu i wella a sylweddoli nad ydych wedi colli pob cefnogaeth emosiynol. Yn olynol, bydd hyn yn eich helpu i ailwefru a bod â'r gallu i fod yno i'ch plant neu'r lleiaf o leiaf eich atal rhag mentro atynt.\nOes gennych chi rywun a brofodd ysgariad? Sut brofiad yw eu profiadau? Beth allwch chi ei ddysgu o'u camgymeriadau fel eich bod chi'n eu hosgoi? Siaradwch â nhw i ddeall pa gamau y gallwch eu cymryd i deimlo'n fwy diogel a diogel.\nEfallai y byddan nhw'n gallu goleuo rhai o'r problemau na fyddech chi byth yn eu rhagweld ar eich pen eich hun. Yn y pen draw, os nad ydych chi'n adnabod unrhyw un yn bersonol, dewch o hyd i grwpiau cyfryngau cymdeithasol a all ddarparu cefnogaeth debyg.\nYn ystod yr ysgariad, bydd eich treuliau'n cynyddu, ac mae'n amser da i ddechrau edrych yn agosach ar eich cyllid.\nAr yr adeg hon rydych chi am gyfyngu eich treuliau ar yr isafswm ac osgoi unrhyw wariant brech o symiau enfawr o arian.\nCyfrifwch eich incwm a'ch treuliau i werthuso'ch sefyllfa yn well a lluniwch gynllun wrth symud ymlaen.\nRhag ofn eich bod yn cynnal sefyllfa ariannol sefydlog gallwch ymlacio a cheisio cynilo rhywfaint o arian. Os sylweddolwch na allwch ariannu eich treuliau, mae angen ichi feddwl rhywfaint ar sut i atal adfail ariannol. Gallai cymryd mwy o oriau yn y gwaith neu werthu rhai o'r eitemau nad oes eu hangen arnoch chi ddod ag ychydig o arian ychwanegol i glytio pethau yn ystod yr ysgariad.\ncyngor gan ddyn sydd wedi ysgaru\nnodweddion o gariad go iawn


Gwasanaeth cefnogi tenantiaeth (tenantiaid y cyngor) | Cyngor Bwrdeistref Sirol Wrecsam\nGwasanaeth cefnogi tenantiaeth (tenantiaid y cyngor)\nGellir gwneud cais am gefnogaeth tenantiaeth gan ddefnyddio ein ffurflen ar-lein\nOs ydych chi’n byw mewn llety’r cyngor ac os oes arnoch chi angen cymorth â rheoli eich tenantiaeth, efallai y gallwn ni eich helpu.\nEfallai eich bod chi’n cael trafferth â’ch tenantiaeth gan eich bod chi’n denant am y tro cyntaf, neu efallai eich bod chi’n cael trafferth ymdopi fel tenant presennol.\nBeth yw’r gwasanaeth cefnogi tenantiaeth?\nMae’r gwasanaeth yn darparu cefnogaeth tai am ddim i unrhyw un o’n tenantiaid sydd angen cymorth i gadw eu tenantiaeth yn llwyddiannus.\nGellir cynnig cymorth yn eich cartref i sicrhau nad ydych chi’n teimlo’n unig ac yn teimlo nad ydych yn gallu ymdopi â phroblemau a wynebir, ac i’ch helpu i osgoi’r perygl o gael eich troi allan.\nCaiff y gwasanaeth ei deilwra i fodloni eich anghenion unigol.\nYdw i’n gymwys am y gefnogaeth?\nGallwch dderbyn cefnogaeth tenantiaeth os ydych chi’n denant â ni ac yn bodloni un o'r canlynol...\nGweithiwr mudol, neu statws ffoadur\nTenant presennol sy’n cael trafferth cyflawni eu rhwymedigaethau tenantiaeth, a allai arwain at ddigartrefedd\nPa fath o gymorth ydw i'n gallu ei gael?\nGallwn eich helpu i ymgartrefu drwy gynnig cyngor ynglŷn â sut i ddod o hyd i gyflenwyr yn ogystal â’ch helpu i ddod o hyd i ddodrefn.\nGallwn roi cymorth ariannol i chi, gan gynnwys cyngor mewn perthynas â sut i ymdrin â rhent a biliau. Gallwch hefyd dderbyn cyngor ar yswiriant a gwybodaeth am ddiogelwch, a sut i gadw eich cytundeb tenantiaeth.\nOs ydych chi’n bryderus am deimlo’n ynysig, gallwn eich cefnogi i gymryd rhan mewn addysg/dysgu neu gyflogaeth/gwaith gwirfoddol er mwyn eich helpu i deimlo’n rhan o’ch cymuned.\nGallwch hefyd dderbyn cyngor os ydych chi'n bryderus am eich lles (iechyd meddwl yn ogystal ag iechyd corfforol).\nNid yw gweithwyr cefnogi tenantiaeth yn gallu rhoi cymorth arbenigol uniongyrchol i chi â materion megis problemau iechyd, iechyd meddwl, dyledion neu ddibyniaeth ar gyffuriau ac alcohol. Fodd bynnag, gallant eich cyfeirio at sefydliadau cefnogi sy'n gallu darparu cyngor arbenigol am y materion hyn. Gallant hefyd gysylltu â'r Gwasanaethau Cymdeithasol neu unrhyw sefydliadau cefnogi eraill i chi lle bo angen.\nGellir gwneud cais drwy gwblhau’r ffurflen hunanatgyfeiriad ar-lein, neu gellir cysylltu â’ch swyddfa dai leol.\nBeth fydd yn digwydd unwaith y byddaf wedi gwneud cais?\nBydd swyddog cefnogi tenantiaeth yn cysylltu â chi i drefnu ymweliad â chi.\nByddant yn trafod unrhyw broblemau â chi ac yn penderfynu ar gynllun cefnogi sy'n egluro beth y gallwch ei ddisgwyl, a pha mor aml y byddant yn ymweld â chi.\nBydd eich swyddog cefnogi tenantiaeth yn adolygu eich cynnydd yn ystod pob ymweliad, ac yn gweld a oes yna unrhyw beth arall y gallwn ni ei wneud i’ch cefnogi chi.\nEin nod yw eich helpu chi i ymgartrefu a’ch cefnogi i fyw’n annibynnol.\nAm ba hyd y bydd y gefnogaeth yn para?\nGan ein bod ni’n wasanaeth cefnogi lefel isel a pharhau, gallwn gynnig cefnogaeth i bobl am hyd at ddwy flynedd, fodd bynnag, rhoir cefnogaeth dros gyfnod llawr byrrach na hynny gan amlaf.\nY cyfartaledd ar gyfer ein cyfnod cefnogi yw ychydig fisoedd – hyd nes y byddwch yn barod i reoli.\nMae’r lefel o annibyniaeth yr ydym ni yn eich helpu i’w chyrraedd yn llawer pwysicach na’r cyfnod yr ydym ni’n ei dreulio yn darparu cefnogaeth tenantiaeth i chi. Ein nod yw eich helpu i ymgartrefu a’ch cefnogi i fyw’n annibynnol.\nUnwaith y byddwch chi wedi cwblhau pob un o'ch nodau cefnogaeth, byddwn yn dod i gytundeb o ran pryd i ddod â'r gefnogaeth i ben.\nSut caiff y gwasanaeth ei ariannu?\nY Grant Refeniw Cefnogi Pobl gan Lywodraeth Cymru sy’n ariannu’r gefnogaeth tenantiaeth. Mae’r grant yn talu am holl gostau’r gwasanaeth gan y tîm Cefnogi Pobl yn Wrecsam.\nMae safonau a chanllawiau y mae’n rhaid i ni eu dilyn, mae hyn yn cynnwys adolygiad blynyddol ac archwiliadau rheolaidd.\nPrif nod y gwasanaeth yw atal digartrefedd.


1 Samuel 23 (BCN) - Bible Society\n1 Samuel 23 BCND\nDafydd yn Achub Tref Ceila\n1Mynegwyd i Ddafydd fod y Philistiaid yn ymladd yn erbyn Ceila, ac yn ysbeilio'r lloriau dyrnu. 2Ymofynnodd Dafydd â'r ARGLWYDD, a oedd i fynd a tharo'r Philistiaid hyn. Dywedodd yr ARGLWYDD wrth Ddafydd, “Dos a tharo'r Philistiaid, ac achub Ceila.” 3Ond dywedodd gwŷr Dafydd wrtho, “Yr ydym mewn digon o ofn yma yn Jwda; pa faint mwy pan awn i Ceila, yn erbyn byddinoedd y Philistiaid?” 4Felly ymofynnodd Dafydd eto â'r ARGLWYDD, ac atebodd yr ARGLWYDD ef, “Dos i lawr i Ceila, oherwydd rhoddaf y Philistiaid yn dy law.” 5Felly fe aeth Dafydd a'i wŷr i Ceila ac ymladd â'r Philistiaid, a mynd â'u gwartheg ymaith, a gwneud lladdfa fawr yn eu mysg hwy; ac achubodd Dafydd drigolion Ceila.\n6Pan ffodd Abiathar fab Ahimelech at Ddafydd i Ceila, daeth â'r effod i lawr gydag ef. 7A phan fynegwyd i Saul fod Dafydd wedi mynd i Ceila, dywedodd Saul, “Y mae Duw wedi ei roi yn fy llaw, oherwydd y mae wedi cau amdano wrth fynd i ddinas ac iddi byrth a barrau.” 8Galwodd Saul yr holl bobl i ryfel, ac i fynd i lawr i Ceila i warchae ar Ddafydd a'i wŷr. 9Pan ddeallodd Dafydd fod Saul yn cynllunio drwg yn ei erbyn, dywedodd wrth yr offeiriad Abiathar, “Estyn yr effod.” 10Yna dywedodd Dafydd, “O ARGLWYDD Dduw Israel, y mae dy was wedi clywed yn bendant fod Saul yn ceisio dod i Ceila i ddinistrio'r dref o'm hachos i. 11A fydd awdurdodau Ceila yn fy rhoi iddo? A ddaw Saul i lawr fel y clywodd dy was? O ARGLWYDD Dduw Israel, rho ateb i'th was.” Atebodd yr ARGLWYDD, “Fe ddaw.” 12Yna gofynnodd Dafydd, “A fydd awdurdodau Ceila yn fy rhoi i a'm gwŷr yn llaw Saul?” Atebodd yr ARGLWYDD, “Byddant.” Yna cododd Dafydd gyda'i wŷr, tua chwe chant ohonynt, ac aethant o Ceila a symud o le i le. 13Pan ddywedwyd wrth Saul fod Dafydd wedi dianc o Ceila, peidiodd â chychwyn allan. 14Tra oedd Dafydd yn byw mewn llochesau yn y diffeithwch ac yn aros yn y mynydd-dir yn niffeithwch Siff, yr oedd Saul yn chwilio amdano trwy'r adeg, ond ni roddodd Duw ef yn ei law. 15Yr oedd Dafydd yn gweld mai dod allan i geisio'i fywyd yr oedd Saul; felly arhosodd Dafydd yn Hores yn niffeithwch Siff.\nDafydd yn y Mynydd-dir\n16Aeth Jonathan fab Saul draw i Hores at Ddafydd a'i galonogi trwy Dduw 17a dweud wrtho, “Paid ag ofni; ni ddaw fy nhad Saul o hyd iti; byddi di'n frenin ar Israel a minnau'n ail iti, ac y mae fy nhad Saul yn gwybod hynny'n iawn.” 18Gwnaethant gyfamod ill dau gerbron yr ARGLWYDD; arhosodd Dafydd yn Hores, ac aeth Jonathan adref.\n19Aeth pobl Siff at Saul i Gibea a dweud, “Onid yw Dafydd yn ymguddio yn ein hardal, yn llochesau Hores ym mryniau Hachila i'r de o Jesimon? 20Pryd bynnag yr wyt ti'n dymuno, O frenin, tyrd i lawr, a rhown ninnau ef yn llaw'r brenin.” 21Ac meddai Saul, “Bendigedig fyddoch gan yr ARGLWYDD am ichwi drugarhau wrthyf. 22Ewch yn awr a gwneud yn sicr eto; ceisiwch wybod a gwylio'i lwybrau, a phwy a'i gwelodd yno. Dywedir wrthyf ei fod yn un cyfrwys iawn. 23Wedi ichwi weld a gwybod ym mha un o'r holl guddfannau y mae'n ymguddio, dewch yn ôl ataf pan fyddwch yn sicr, a dof finnau gyda chwi. Cyhyd â'i fod yn y wlad, fe chwiliaf amdano ym mhob man, ie, trwy holl lwythau Jwda.” 24Aethant yn ôl i Siff cyn i Saul gyrraedd, ac yr oedd Dafydd a'i wŷr yn niffeithwch Maon, yn yr Araba i'r de o Jesimon. 25Yna daeth Saul a'i wŷr i geisio Dafydd, ond dywedwyd wrth Ddafydd, ac aeth yntau i lawr i'r creigiau ac arhosodd yn niffeithwch Maon. 26Clywodd Saul, ac aeth i erlid Dafydd i ddiffeithwch Maon; ac yr oedd ef yn mynd ar hyd un ochr i'r mynydd, a Dafydd a'i wŷr ar hyd yr ochr arall. Fel yr oedd Dafydd yn brysio i osgoi Saul, a Saul a'i wŷr yn cau am Ddafydd a'i wŷr i'w dal, 27cyrhaeddodd negesydd a dweud wrth Saul, “Tyrd ar unwaith, oherwydd y mae'r Philistiaid wedi ymosod ar y wlad.” 28Felly peidiodd Saul ag ymlid Dafydd, ac aeth i wrthwynebu'r Philistiaid. 2923:29 Hebraeg, 24:1. Dyna pam yr enwyd y lle hwnnw Sela Hammalecoth23:29 H.y., Creigiau'r gwahanu.. Aeth Dafydd i fyny oddi yno a byw yn llochesau En-gedi.


Casgliad sbwriel wedi'i fethu: rhowch wybod\nOs wnaethoch chi roi eich gwastraff allan erbyn 7am ar eich diwrnod casglu arferol ac na chafodd y gwastraff ei gasglu erbyn 5pm, cysylltwch â’r Adain Rheoli Gwastraff cyn 12pm ar yr ail ddiwrnod gwaith yn dilyn eich casgliad arferol.\nOs cafodd eich casgliad gwastraff ei fethu ar ddydd Gwener, cysylltwch â’r Adain Rheoli Gwastraff erbyn 12pm ar y dydd Mawrth canlynol er mwyn rhoi gwybod iddynt.\nOs nad ydych yn rhoi gwybod am gasgliad wed’i fethu erbyn 12pm ar yr ail ddiwrnod gwaith yn dilyn eich casgliad arferol, ni fydd eich bin, eich troli ailgylchu neu eich bin gwastraff bwyd yn cael eu casglu tan y casgliad arferol nesaf.\nRwyf wedi anghofio rhoi’r bin/trolibocs allan i’w gasglu\nOs nad yw eich gwastraff wedi ei gasglu oherwydd eich bod heb roi’r trolibocs neu’r biniau allan i’w casglu ar yr amser neu’r diwrnod cywir, ni fydd eich biniau a’ch trolibox yn cael eu casglu tan y casgliad arferol nesaf.\nMae systemau tracio gyda lloeren ar y cerbydau ailgylchu a chasglu gwastraff sy’n nodi pa bryd ac ar ba ddiwrnod y mae’r cerbyd wedi galw i gasglu eich biniau a’ch trolibocs. Felly, os nad yw eich biniau a’ch trolibocs wedi cael eu rhoi allan i’w casglu pan fo’r cerbydau’n galw ar eich diwrnod casglu arferol, ni fydd hyn yn cael ei gyfrif fel casgliad a fethwyd.\nSicrhewch os gwelwch yn dda eich bod yn rhoi eich biniau a’ch trolibocs allan i’w casglu erbyn 7am ar eich diwrnod casglu arferol fel y gellir eu casglu.


Diwrnod Dementia yn Llyfrgell y Drenewydd - Powys\nDiwrnod Dementia yn Llyfrgell y Drenewydd\nMae llyfrgell yng ngogledd Powys wedi cynnal diwrnod dementia fel rhan o Wythnos Gweithredu Dementia.\nAr y diwrnod, sef dydd Mawrth, 21 Mai, daeth unigolion a grwpiau â chysylltiadau â dementia i'r llyfrgell i gyfarfod â nyrsys a phobl o'r Drenewydd sy'n Deall Dementia.\nTrefnwyd y diwrnod gan Wythnos Gweithredu Dementia, sy'n cael ei chynnal bob mis Mai. Mae'r wythnos yn unol pobl, gweithleoedd, ysgolion a chymunedau i weithredu i wella bywydau pobl sy'n byw gyda dementia.\nYn ystod y dydd, daeth disgyblion o Ysgol Gynradd Hafren i ymuno mewn grŵp canu rhyng-genhedlaeth llwyddiannus, sy'n cyfarfod yn fisol. Buont yn canu cerddoriaeth boblogaidd o'r 50au a'r 60au i'r gynulleidfa yn y llyfrgell.\nDangosodd y llyfrgell sesiwn enghreifftio o 'Darllen i Gofio' gyda darlleniadau ar thema gyda'r nod o 'gynnau' atgofion y gwrandawyr a chreu testunau sgwrs.\nCynhaliwyd sesiwn hyfforddi Deall Dementia am ddim gyda'r Hyrwyddwyr Dementia Lynne Roberts Watkins a Kate Orehawa o Ysgol Gynradd Hafren, a bu llawer yn gymryd rhan yn y sesiwn hwnnw.\nDywedodd y Cyng Rachel Powell, Aelod Portffolio'r Cabinet ar faterion Llyfrgelloedd: "Roedd Diwrnod Dementia Llyfrgell y Drenewydd yn bwysig i bawb yn y gymuned ei weld - roedd yn fan cychwyn i ddangos beth sydd ar gael i bobl yn yr ardal leol.\n"Rhoddodd y diwrnod sylw hefyd i agwedd gofalgar a chyngor yn ein cymunedau, wrth i'r ysgolion a'r llyfrgelloedd chwarae rhan greadigol yn y trefniadau.\n"Rwy'n cymeradwyo'n llawn y ffordd gynhwysol y daeth pobl o wahanol oed gyda gwahanol sgiliau ynghyd i gyfoethogi'r gweithgareddau llesiant hyn i'r rheiny â dementia."\nMae gan Wasanaeth Llyfrgelloedd Cyngor Sir Powys lyfrau ac adnoddau penodol ar gael ar ddementia yn ei holl lyfrgelloedd. Gallwch hefyd ymuno â'r llyfrgell yn rhad ac am ddim.\nI gael rhagor o wybodaeth am ein Grŵp Canu Rhyng-genhedlaeth misol, cysylltwch â Llyfrgell y Drenewydd. Cynhelir y sesiwn nesaf ddydd Mawrth 9 Gorffennaf yn Llyfrgell y Drenewydd o 1:30 i 2:30pm. Mae'r llyfrgell yn croesawu pawb i ddod draw i ymuno yn yr hwyl.\nCroeso i bawb sy'n dymuno dod atom i ymuno yn yr hwyl.\nCysylltwch â Llyfrgell y Drenewydd ar 01686 626934 neu anfonwch e-bost i newtown.library@powys.gov.uk


Gêm Cars 2 Dewch o hyd i'r Gwyddorau Ar-lein. Chwarae am ddim\nWedi chwarae: 93908\nChwaraewch y gêm Cars 2 Dewch o hyd i'r Gwyddorau Ar-lein:\nGêm Disgrifiad Cars 2 Dewch o hyd i'r Gwyddorau\nDychmygwch eich bod yn un o arwyr berfâu. Helpwch y cyfeillion yn ceisio llythrennau'r wyddor, sy'n cael eu cuddio fedrus yn y delweddau. Byddwch yn ofalus. . Chwaraewch y gêm Cars 2 Dewch o hyd i'r Gwyddorau ar-lein.\nNodweddion technegol y gêm Cars 2 Dewch o hyd i'r Gwyddorau\nGêm Cars 2 Dewch o hyd i'r Gwyddorau Ychwanegodd: 23.08.2012\nMae'r gêm yn cael ei chwarae: 93908 amser\nGêm Rating: 3.75 allan 5 (1521 amcangyfrifon)\nGemau fel y gêm Cars 2 Dewch o hyd i'r Gwyddorau\nLawrlwytho gêm Cars 2 Dewch o hyd i'r Gwyddorau\nEmbed y gêm Cars 2 Dewch o hyd i'r Gwyddorau ar eich gwefan:\nI fewnosod y gêm Cars 2 Dewch o hyd i'r Gwyddorau ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Cars 2 Dewch o hyd i'r Gwyddorau, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Cars 2 Dewch o hyd i'r Gwyddorau, hefyd yn chwarae yn y gêm:


Addysg Uwch i’r Genedl – Bwrdd Gweithredol y Brifysgol - Cardiff University\nHeddiw mynychais Gyfarfod Blynyddol y Cyngor Cyllido Addysg Uwch Cymru (CCAUC). Roedd yn gyfle da i gwrdd ag aelodau Cyngor CCAUC yn ogystal â chymheiriaid o brifysgolion eraill yng Nghymru. Roedd cyffro mawr ynghylch pa mor dda yr oedd Sefydliadau Addysg Uwch Cymru (SAU) wedi perfformio yn y REF 2014. Nododd David Allen, Cadeirydd CCAUC fod “traean o’n hymchwil mewn gwirionedd yn arwain y ffordd ar draws y byd, a hanner arall yn cael cryn barch yn rhyngwladol … mater o bwys enfawr ar gyfer ein prifysgolion. Mae prifysgolion yng Nghymru hefyd wedi cael eu cydnabod am y cyfraniadau trawiadol maent yn eu gwneud y tu allan i’r byd academaidd, gyda hanner y gwaith a gyflwynwyd yn cael ‘effaith sy’n arwain y byd’ ar fywydau pob un ohonom”. Mae’n dda nodi bod Prifysgol Caerdydd wedi perfformio’n rhagorol ar y dangosydd effaith ac wedi ei gosod yn yr 2il safle yn y DU yn ogystal â chael ei gosod y 5ed prifysgol yn y DU yn seiliedig ar ansawdd yr ymchwil.\nYr her yn awr yw i ni i gyd wella a fydd yn arbennig o heriol o ystyried yr hinsawdd ariannol bresennol ar gyfer AU yng Nghymru. Achubais ar y cyfle i godi’r mater o gyllid ar gyfer Ôl-raddedigion a addysgir yng Nghymru ac ar gyfer myfyrwyr sy’n hanu o Gymru, rhywbeth a fydd heb amheuaeth yn nodwedd o fewn ymatebion sefydliadol i Adolygiad Diamond.\nYn y cyfarfod hefyd lansiwyd Addysg Uwch i’r Genedl, adroddiad cynhwysfawr ar yr hyn y mae prifysgolion Cymru yn ei wneud i Gymru. Mae’n edrych ar sut mae SAUau yng Nghymru yn cyfrannu at yr economi, twf, cynaliadwyedd, gofal iechyd, cymunedau, diwylliant a llawer o feysydd eraill sy’n bwysig i ddatblygiad y wlad. Mae’n amlwg bod newid sylweddol wedi bod yng Nghymru, ac mae angen i ni fod yn hyderus wrth gyfathrebu hynny.


Rhybudd y bydd ceir petrol a diesel yn cael eu gwahardd o 2040 ymlaen – Golwg360\nRhybudd y bydd ceir petrol a diesel yn cael eu gwahardd o 2040 ymlaen\n26 Gorffennaf 2017 am 08:11\nMae disgwyl i Lywodraeth Prydain gyhoeddi y bydd ceir petrol a diesel yn cael eu gwahardd o 2040 ymlaen, mewn ymgais i leihau llygredd awyr.\nHeddiw, mae disgwyl cyhoeddiad am sefydlu cronfa gwerth £255m er mwyn helpu cynghorau lleol i gyflymu’r broses o fynd i’r afael â’r llygredd sy’n cael ei achosi gan geir. Bydd yr arian yn rhan o gynllun gwerth £3bn i wella ansawdd aer.\nFe allai’r cynlluniau fod yn rhan o strategaeth awyr iach y Llywodraeth, a fydd yn cael ei chyhoeddi heddiw, ddyddiau’n unig cyn y dyddiad cau sydd wedi cael ei osod gan yr Uchel Lys.\nRoedden nhw wedi cael gorchymyn i fynd i’r afael â lefelau nitrogen diocsid, oedd yn mynd yn groes i reolau Ewropeaidd.\nRoedd Llywodraeth Prydain wedi gobeithio gohirio’r cynlluniau tan ar ôl yr etholiad cyffredinol, ond fe fu’n rhaid iddyn nhw baratoi ar gyfer y dyddiad cau ar Orffennaf 31. Mae ymgyrchwyr wedi bod yn galw am gyflwyno parthau awyr iach a diddymu cerbydau diesel fel rhan o’r cynlluniau.\nPe bai’r gwaharddiad yn digwydd, fe fyddai Llywodraeth Prydain yn dilyn esiampl Ffrainc, sydd eisoes wedi cyhoeddi gwaharddiad ar gerbydau petrol a diesel, gyda chynnydd mewn cerbydau trydan.\nDdoe, fe gyhoeddodd BMW gynlluniau i greu Mini trydan yn Rhydychen, ac mae Volvo eisoes wedi cyhoeddi cynlluniau tebyg.\nNegeseuon rhywiol: Gweinidog Busnesau Bychain wedi ymddiswyddo\nBrexit yn achosi pryderon yn y diwydiant ceir\n£1m i ddiogelu canolfannau crefyddol rhag troseddau atgasedd\nWylfa B: Llywodraeth am “gyhoeddi buddsoddiad gwerth biliynau”


Cyfweliad: Arrate Illaro - Iestyn Tyne\n(Lluniau: Deirdre McKenna)\nFis Hydref, mi fum i a chriw o ffrindiau ar daith yng Ngwlad y Basg, yn mwydro pennau cynulleidfaoedd yno gyda datganiadau pen pastwn meddw o gerddi Dafydd ap Gwilym, ymysg pethau eraill. Roeddan nhw wrth eu boddau yn clywed cerddi'n cael eu hadrodd fel hyn, ac yn cymryd atyn nhw llawer mwy na'r rhai hynny yr o'n i'n eu hadrodd i gyfeiliant cerddorol. Y rheswm am hyn, mae'n debyg, yw bod datgan yn y ffordd yma yn eu hatgoffa o'u traddodiad barddoniaeth eu hunain; y bertsolaritza. Rai wythnosau yn ôl, y car rhwng y Dyfi yng Nglantwymyn a'r Fic yn Llithfaen, mi ges i sgyrsiau difyr iawn ag Arrate Illaro, un o'r bertsolari; a chyfle i gydweithio hefo hi mewn perfformiad y noson honno ...\n" Yn ystod yr unbeniaeth, roedd y bertsolari wastad mewn trafferthion efo’r heddlu … roedd yn rhaid iddyn nhw ganu mewn llefydd cudd, yn gyfrinachol. Roedd canu bertsos yn anghyfreithlon."\nMae’n amlwg fod byd y bertso wedi dod yn bell mewn deugain mlynedd, ac mae Arrate yn ymgorfforiad o’r newid hwnnw. Fel llawer o’r bertsolari modern, daw o genhedlaeth newydd o siaradwyr Basgeg sydd ar dân dros eu hiaith a’u diwylliant. Roedd bod ar dân dros y pethau hynny ar un adeg yn ddigon i’ch cael chi mewn carchar. Mae rhai yn dal i fod yno.\n" Mae’r bertsolaritza heddiw yn gryf am fod gennym ni drefn, " meddai, gan gyfeirio at y gymdeithas sydd wedi ei sefydlu ers rhyw ddeng mlynedd ar hugain bellach, â’r bwriad o warchod a hybu traddodiad barddol cwbl unigryw Gwlad y Basg. Bellach mae plant ar draws Gwlad y Basg yn rhan o bertso eskolak, neu ysgolion bertso:\n" Ers talwm, dywedwyd mai o’r cartref y deuai’r bertsolari; os oedd dy rieni neu dy deulu yn byrfyfyrio, yna roeddet ti’n gwneud. Bellach mae gen ti’r ysgolion, ac mae plant yn cychwyn canu yn fan’no. Bydd y bertsolari cyffredin heddiw yn dechrau dysgu am y bertsos a sut i’w creu yn y bertso eskolak. "\nYn syml, bertsolaritza yw’r gelfyddyd o gyfansoddi darnau byrfyfyr ar amrywiol fesurau ac alawon sy’n unigryw i Wlad y Basg. Roedd gen i ddiddordeb mawr mewn dysgu mwy am y traddodiad llafar, caeth yma; oedd rhai pethau yn debyg i’n traddodiad ninnau o ganu caeth? Wrth berfformio, mae’r bertsolari yn aml yn cael testun gosodedig;\n" Unwaith mae’r pwnc gen ti, mae’n rhaid dewis alaw, a nifer sillafau – dewis strwythur y bertso. Wedyn, rwyt ti’n meddwl am y teimlad ti’n mynd amdano fo – rhywbeth trist efallai, neu rywbeth comig - mae alawon a mesurau addas ar gyfer y teimladau mae rhywun am ei greu yn y gwrandawyr. Ac yna, mae’n rhaid meddwl am linell olaf y bertso – dyma’r linell bwysicaf, yn union fel dweud jôc. "\nGofyn i gynulleidfa'r Fic am bynciau. Llwyddodd Arrate, mewn mater o eiliadau, i weu 'gobaith' a 'Brexit' i'r un gerdd ... rhywbeth nad ydw i wedi medru ei wneud erioed!\nO fewn y mesurau, ffefrir odlau dwbl - tydi 'herriak' ac 'ozenak' ddim yn odli'n gyflawn fel y byddent mewn cerdd Gymraeg, er enghraifft.\n" Mae’r un odlau yn dod i fyny mewn bertso yn aml, oherwydd yn y Fasgeg, mae’r ferf bron bob tro ar ddiwedd y frawddeg. Mae teuluoedd o odlau hefyd – byddai ‘-ara’ ac ‘-aba’ yn yr un teulu, er enghraifft. Mae’r llafariaid yn aros yr un fath – alli di ddim odli ‘-ara’ hefo ‘-ira’ neu ‘-ura.’ Gallai ‘-ara’ odli efo ‘-aga’, ‘-ada’, neu ‘-aba’. (gweler y tabl) Yn ein hachos ni, yn wahanol i’r odl broest Gymraeg y soniaist ti amdani, mae’r llafariaid yn aros yr un fath, tra bod rhai o’r cytseiniaid yn medru newid o fewn eu teuluoedd. Bydd yr odl o hyd ar ddiwedd yr ail linell, a’r strwythur mwyaf cyffredin yw llinell o ddeg sill, ac yna llinell o 8 – cwpledi felly. Mae’r odl wastad ar ddiwedd y linell wythsill. Mae’r strwythurau a’r alawon yn newid, ond bydd yr odlau fel arfer yn disgyn ar linellau 2, 4, 6, ac yn y blaen.\nY 'teuluoedd' o gytseiniaid sy'n gyfnewidiol o fewn odl\nMae dros dair mil o alawon ... mi fedra i ganu ar rhyw gant a hanner o'r rhain, mae'n siwr. "\nAc mae'r cerddi yma'n boblogaidd - yn boblogaidd iawn. Cynhelir y prif bencampwriaethau ar gyfer y bertsolari bob pedair mlynedd mewn stadiwm anferth, ac mae perfformiadau a chystadlaethau llai ar hyd y wlad yn wythnosol, bron.\n" Mae gan y pencampwriaethau yma amcanion pwysig, ond hefyd mae na gigs llai bob penwythnos a thrwy'r haf - yn symud o dref i dref. Mae na gystadlaethau, a digwyddiadau eraill hefyd; bertso dros ginio neu swper, er enghraifft, neu wrth yfed, sy'n llawer llai ffurfiol. Weithiau does na ddim pynciau felly mi ganwn ni am y bwyd yr ydan ni am ei gael ... "\nAll rhywun ddim osgoi cyffelybiaethu rhwng dau draddodiad a dwy wlad o glywed am y math yma o ganu cymdeithasol.\n" Ar gyfer perfformiadau o flaen cynulleidfaoedd mewn gwyliau ar sgwariau trefi, mi fydd yna bedwar, pump, chwech o'r bertsolari yno, a thestunau gosodedig fel arfer. Mi allai'r pynciau yma fod yn bynciau o fywyd dydd i ddydd, neu oddi ar y newyddion - y sefyllfa yng Nghatalunya, efallai, neu wleidyddiaeth Gwlad y Basg; pel droed; byd amaeth ... weithiau mi fyddan nhw'n cymryd arnynt eu bod nhw'n gymeriadau gwahanol, ac yn cydweithio i greu sgwrs rhyngddynt ar ffurf bertso. "\nRoedd band hefo ni ar gyfer ein perfformiadau ar y cyd ym mis Ionawr, ond fel arfer, cenir y bertso yn gwbl ddigyfeiliant -\n" - dim ond y llais. "\nAc er nad ydi llyfrau o gerddi'r bertsolari mor boblogaidd â'r perfformiadau byw -\n" - mae gynnon ni lot fawr o bapurau newydd lleol, neu gyfryngau lleol, ac yn llawer o'r rhain mi gei di golofn wythnosol lle mae un o'r bertsolari yn ysgrifennu bertso neu ddau ar bwnc llosg. "\nMae'r modd y mae bertsolaritza wedi cael ei gynnal fel rhywbeth mor berthnasol a byw o fewn cymdeithas i'w ryfeddu ato. Roedd y pencampwriaethau diweddaraf ym mis Rhagfyr y llynedd; erbyn i mi gyrraedd Gwlad y Basg ym mis Hydref, roedd stadiwm ac iddi ddegau o filoedd o seddi wedi gwerthu allan yn barod, a'r cyffro at y digwyddiad yn dew hyd y lle. Daeth Maialen Lujanbio, y ferch gyntaf i ennill y gystadleuaeth (2009) i'r brig am yr eildro.\nZubiko Banda oedd enw'r grwp ohonom fu'n teithio ym mis Ionawr. Y gair Basgeg am bont yw 'zubiko', a 'Zubiko' oedd teitl y darn a gyfansoddwyd ac a berfformwyd gen i ac Arrate. Mi ddywedodd hi wrtha i i beidio a bod yn hunan feirniadol o gwbl, oherwydd y peth cyntaf sy'n dod ydi'r syniad wrth ysgrifennu bertso - does dim amser i wneud mwy na hynny. Profiad difyr oedd gweithio o dan bwysau felly, heb oedi i ystyried a phwyso a mesur pob gair ...\nMesur: Zortziko Txikia\nWel, dewch i fewn i’r tŷ;\nmae’n gynnes ac yn glyd.\nMae dwy iaith yn y gwin\na phawb yn canu ’nghyd.\nA heno ddaw i ben –\nrwy’n gwybod hynny’n iawn,\ngyfeillion, wir i chi,\narhoswn i pe cawn.\nGales, Euskal Herria,\nirrintzi ozenak …\nBi herri, bi hizkuntza,\n(Iaith y Cymry, iaith y Basgiaid, / cân a cherdd; / Cymru, Gwlad y Basg / irrintzi uchel / dwy wlad, dwy iaith / dau ddiwylliant / yn cwrdd / ar bont o gerddoriaeth.)\nRhaid gadael fory’n gynnar\na mynd fy ffordd fy hun –\nffarwelio’n drwm fy nghalon,\ngyfeillion, fesul un.\nOnd gwn y bydd y gân\nyn gwmni ar y daith,\nyn clymu’n gwledydd bychain\ndros sŵn y moroedd maith.\nNahiz eta bi herriak\nbatu eta kultura\nasko jasotzen dugu\n(Er y pellter rhwng dwy wlad / wrth gwrdd a chreu / o’r pethau bach, / daw pethau mawr.)\nMae Pam Lai? yn fudiad newydd sy'n hybu cysylltiadau diwylliannol rhwng Cymru a Gwlad y Basg.\nGyda diolch i: Arrate Illaro, Eider Garmendia, Alaw Fflur Jones, Gwilym Bowen Rhys, Izaro Garmendia, Nicolas Davalan, Osian Morris, Urko Arozena, Deirdre McKenna


14 Peth Hanfodol i’w Gwneud i Gadw’ch Teulu’n Ddiogel yn Drydanol | PwyntTeulu Cymru\n14 Peth Hanfodol i’w Gwneud i Gadw’ch Teulu’n Ddiogel yn Drydanol\nIechyd Newyddion Pethau i'w Gwneud Tai Technoleg | gan familypointeditor | Nov 18th 2015\nMae tua 70 o farwolaethau a 350,000 o anafiadau bob blwyddyn yng nghartrefi’r DU o ganlyniad trydan ac offer trydanol diffygiol, ac mae bron i hanner tanau yn y cartref yn y DU yn cael ei achosi gan drydan (ffynhonnell: Electrical Safety First). Mae yna nifer wedi bod yng Nghymru eleni…\nMae’n debyg bod miliynau ohonom yn defnyddio trydan yn anniogel yn y cartref, felly dyma awgrymiadau defnyddiol i’r teulu i geisio lleihau’r perygl o dân trydan a sioc drydan.\n1. Ydy’ch merch ifanc neu ŵr trendi yn hoff o ganu i mewn i’r sychwr gwallt neu efel cyrlio?! Peidiwch â gadael iddynt fynd dros ben llestri yn canu Adele neu Tom Jones yn uchel fel eu bod yn anghofio rhoi’r peiriant i ffwrdd, wedi’i blygio i mewn ac yn cyffwrdd pethau peryglus fel y llenni. I ddweud y gwir, gofynnwch i’ch gŵr i adael ei gyrtens yn yr 1990au.\nFfynhonnell: Kevin Cortopassi trwy Compfight cc\n2. Mae 1/10 o losgiadau ymysg plant oherwydd sychwr gwallt! Diffoddwch. Cadwch.\n3. Mae’n wir fod batri ffon yn marw bob ychydig oriau’r dyddiau hyn, ond, pan nad yw wedi’i blygio i mewn i’r wal, diffoddwch y gwefrwr – neu mae posib i rai bach roi’r cortyn yn eu ceg. Mae’r un peth yn wir am offer eraill sydd heb eu cysylltu.\n4. Mae’n ddigon anodd i gael plentyn i gymryd bath neu gawod, ond mae yna rywbeth arall pwysig ar ôl yr “ymolchi mawr”: sychwch nhw’n GWBL sych cyn iddynt fynd yn agos i drydan, fel teledu neu gonsol gemau cyn y gwely (os ydynt yn cael!).\nFfynhonnell: Pezibear trwy pixabay\n5. Pan fydd y plant wedi mynd i’r gwely, ac rydych chi’n gorffwys, yn golchi llestri, yn cysgu neu’n ceisio creu mwy o blant, dyma orfoledd dyddiol arall i chi: gwiriwch eto bod yr holl offer trydanol wedi’i ddiffodd cyn mynd i’r gwely (mae’n well diffodd pethau cyn gynted â phosib) – gan fod tân yn gallu lledaenu’n sydyn, yn enwedig pan fyddwch yn cysgu.\n6. Peidiwch â gadael pethau fel peiriannau golchi, sychu ac ati ymlaen dros y nos – neu mae peryg bydd eich tŷ yn ‘twmblo’ a’ch bywydau’n yn mynd i sbin sydyn.\nFfynhonnell: david55king trwy flickr.com\n7. Yn ceisio dangos eich sgiliau gwych i’ch teulu ac wedi cicio pêl dros y ffens? Os oes un o’r arwyddion perygl yna i’w weld yna bydda’n…. ofn. Oeddech chi’n gwybod bod y cwmni trydan yn dod i nôl eich pêl o’r isbwerdy os ffoniwch chi nhw?\nFfynhonnell: Yaniv Golan trwy Compfight cc\n8. Pwy sydd wrth eu boddau â soda oren?! Nid y teledu, cyfrifiadur, consol gemau, chwaraewr DVD, chwaraewr CD, ac offer trydanol fel arall yn bendant! Cadwch eich diodydd draw!\nFfynhonnell: Kenan and Kel trwy giphy.com\n9. Yn paratoi ar gyfer baban newydd ac yn gwneud ychydig o DIY trydanol? Byddwch yn llai o Mr Bean ac yn fwy o Bambi – cymerwch eich amser a darllenwch y cyngor yma.\nFfynhonnell: Mr Bean in Do-It-Yourself Mr Bean trwy wikipedia\n10. Peidiwch â phrynu gwefrwr ffôn o ansawdd isel oddi ar y rhyngrwyd – gallai ladd eich ci. Mae 8 miliwn o wefrau yn cael eu prynu ar-lein bob blwyddyn yn Y DU, ond maent o ansawdd isel “yn aml”.\nFfynhonnell: PublicDomainPictures trwy pixabay.com\n11. Mae’n swyddogol! Dringo coeden ydy’r prif beth mwyaf poblogaidd i’w wneud cyn i chi gyrraedd 11¾ oed! Ond, ydych chi wedi meddwl edrych i fyny a gweld os oes llinellau pŵer cyn dringo? Nid oes rhaid cyffwrdd y llinell pŵer hyd yn oed – mae posib i’r trydan deithio trwy’r goeden ac i mewn i chi!\nFfynhonnell: jedidja trwy pixabay\n12. Efallai i chi gael eich temtio i orffwys a gadael i’ch plant iach, ifanc i dorri’r gwair neu’r clawdd, ond y cyngor yw bod yn wyliadwrus – gall y peiriannau defnyddir torri drwy eu ceblau a bod yn offer trydanol peryglus iawn.\nFfynhonnell: whatsthatpicture trwy flickr.com\n13. Mae eich plant (neu chi, yn eich oes chi) yn debygol o fod wedi dysgu gan Pokémon fod dŵr a thrydan yn gallu bod yn gyfuniad marwol. Efallai bod yr haf yn golygu pleser, pyllau padlo a pharasolau, ond peidiwch da chi â gadael i’ch plant gwlyb fynd yn agos at blygiau, neu bydd problemau a phoen hefyd.\nFfynhonnell: Bagogames trwy flickr.com\n14. Mae hedfan barcud yn gallu bod yn hwyl fawr, ond peidiwch â’i hedfan wrth ochr llinellau neu orsafoedd pŵer.\nFfynhonnell: Karen Blaha trwy flickr.com\nFelly dyna i chi rai esiamplau o sefyllfaoedd teuluol, ond mae yna lawer mwy hefyd ac mae posib cael cyngor pellach wrth chwilio ar-lein neu chwilio am #ESFW ar gyfryngau cymdeithasol.\nMae pob gwasanaeth tân yng Nghymru yn cynnig gwiriadau diogelwch cartref am ddim (a dim ond cwpl o funudau ydyw!), felly beth am ystyried cael un nawr? Heb swnio’n rhy dywyll, beth am feddwl am eich llwybr dianc petai tân yn eich cartref?\nGallech chi hefyd geisio cyfrifiannell “mwyhadur”, fel un Gwasanaeth Tân Gogledd Cymru yma, i gael gwybod os ydych chi’n gorlenwi’ch socedi. Mae gan GTGC llawer iawn o straeon brawychus hefyd, efallai byddant yn gwneud i chi sylwi pa mor ddifrifol bwysig ydy bod yn wybodus am ddiogelwch trydanol.\nMae’n angheuol ddifrifol.\nCredyd Delwedd Clawr: Angus Thermopylae trwy Compfight cc


(Dadwneud y golygiad 2788 gan Rhodri.apdyfrig (Sgwrs | cyfraniadau))\n! Cyflwyniadau/Paneli (Y Stiwdio)\n! Gweithdai (Yst. G38)\n! Trafodaethau Bach (Ystafell Ymarfer)\n! Trafodaethau Bach (Yr Atriwm)\n! Arall / Atriwm


Tŷ Liberty - Study at Cardiff - Cardiff University\nPreswylfa fodern ddelfrydol i’r rhai sy’n astudio ar Gampws Mynydd Bychan.\nY tu allan i Tŷ Liberty\nYstafell wely yn Nhŷ Liberty\nCegin yn Nhŷ Liberty\nCegin yn Nhŷ Liberty Rhestr o’r preswylfeydd\nMae Prifysgol Caerdydd yn gweithio mewn partneriaeth â’r neuadd breswyl breifat hon, sydd o dan berchnogaeth a rheolaeth Liberty Living, sy’n golygu ein bod yn gallu cynnig y neuadd hon i fyfyrwyr Prifysgol Caerdydd.\nMae Tŷ Liberty mewn lleoliad delfrydol i fyfyrwyr sy’n astudio ar Gampws Mynydd Bychan ac mae o fewn pellter cerdded hefyd i Gampws Parc Cathays.\nMae Liberty Living yn mynnu bod gan bob preswylydd warantwr sy’n byw yn y Deyrnas Unedig. Os nad oes gan y preswylwyr warantwr yn y Deyrnas Unedig, yna rhaid talu ffioedd y neuadd yn llawn cyn cyrraedd Tŷ Liberty neu wrth ichi gyrraedd. Y lleoliad\nTŷ LibertyClodien AvenueGabalfaCaerdyddCF14 3NS\nWhitchurch Road,Bws Caerdydd Rhif 35/36\n184 o ystafelloedd en-suite ¾ bed (4ft)\n7 stiwdio (ystafell hunan-gynhwysol i un a’i chegin ei hun) Rhannu cegin/lle bwyta/lle byw Fflatiau i 4 i 6 o fyfyrwyr Pwynt cysylltu rhwydwaith a mynediad i Wi-Fi (naill ai a ddarperir gan Prifysgol Caerdydd neu Liberty Living) Rheseli beiciau Golchdy Gwasanaeth gofalwr\nSesiwn 2015/2016 (Bydd y prisiau ar gyfer 2016/2017 ar gael o fis Mai 2016 ymlaen)\nCyfnod Preswylio o 41 wythnos (16 Medi 2015 tan 29 Mehefin 2016)\nCyfnod preswylio o flwyddyn lawn (16 Medi 2015 tan 9 Medi 2016)\nYn amrywio yn ôl dyddiadau cyrsiau unigol, caiff y ffioedd eu cyfrifo yn ôl cyfradd ddyddiol y Cyfnod Preswyl Safonol Myfyrwyr Mynydd Bychan\nSylwch: gallai'r cyfnodau preswyl hyn gynnwys cyfnodau ar leoliad pryd y byddwch yn talu ffioedd preswylfa a hynny heb ddefnyddio'ch ystafell o bosibl.\nFfi ddifrod Sylwch fod rhaid talu ernes i Liberty Living cyn ichi gyrraedd rhag ofn i bethau gael eu difrodi. Cewch yr ernes yn ôl ar ddiwedd y cyfnod preswyl, llai unrhyw swm sy'n cael ei dynnu oherwydd difrod.\nMae Liberty Living yn mynnu bod gan bob preswylydd warantwr sy'n byw yn y Deyrnas Unedig. Os nad oes gan y preswylwyr warantwr yn y Deyrnas Unedig, yna rhaid talu ffioedd y neuadd yn llawn cyn cyrraedd Tŷ Liberty neu wrth ichi gyrraedd.\nSwyddog Cysylltu (Prifysgol Caerdydd)


Llwybr sydd yn isel o ran anhawster technegol. Dim profiad beicio oddi ar y ffordd yn angenrheidiol. Yn gyffredinol bydd y llwybrau yn dilyn traciau da.\nLlwybr sydd â darnau technegol anodd. Byr a ddim yn para. Bydd y tir yn rhydd a chreigiog mewn mannau. Angen peth profiad reidio oddi ar y ffordd.\nLlwybr yn cynnwys darnau anodd hir a thechnegol. Dringfeydd a disgynfeydd serth dros dir rhydd a chreigiog. Profiad beicio oddi ar y ffordd yn hanfodol.\nChwilio Eto ›\nFfitrwydd/Sgil: Hawdd/Dechreuwr Cyfanswm Pellter: 12.2 Amser y Daith: 2 Hrs\nMae'r llwybr byr hwn yn ymlwybro trwy goedwig Moel Famau, gan ddringo'n raddol i bwynt uchel ar ymyl y goedwig, gyda golygfeydd hynod dros Lannau Merswy a thu hwnt. Yna, ar ôl disgynfa wych rydych yn mynd yn ôl i'r goedwig i feicio'n ôl i'r man cychwyn ar lethrau isaf Bryniau Clwyd.\nFfitrwydd/Sgil: Hawdd/Dechreuwr Cyfanswm Pellter: 8.5 Amser y Daith: 1 Hrs\nMae'r reid hon o Gilcain i fyny i grib Bryniau Clwyd yn caniatáu i'r beiciwr llai profiadol weld y golygfeydd gwych dros Ddyffryn Clwyd i gyfeiriad Eryri, ar ôl dringfa raddol o'r pentref ar hyd hen ffordd y sir, cyn beicio lawr disgynfa trac sengl heriol yn ôl i gyfeiriad y pentref am egwyl braf yn nhafarn y pentref.\nFfitrwydd/Sgil: Hawdd/Dechreuwr Cyfanswm Pellter: 15.2 Amser y Daith: 1 Hrs\nBrawd bach llwybr 'I fyny at y llyn', mae'r reid yn caniatáu i chi fynd o amgylch Llyn Brennig, cronfa fawr a grëwyd gan ddyn. Gyda'r man cychwyn yn y ganolfan ymwelwyr, mae paned o de a chacen yn hawdd i'w cael. Mae'r llwybr dros yr argae ac o amgylch y lan yn rhoi teimlad o'r gwyllt i chi, tra nad oes angen dioddef dringfeydd serth a thiriogaeth anodd. Un i'r teulu, yn bendant, gydag ond un ddringfa nodedig.\nFfitrwydd/Sgil: Hawdd/Dechreuwr Cyfanswm Pellter: 4.2 Amser y Daith: 1 Hrs\nFfitrwydd/Sgil: Hawdd/Dechreuwr Cyfanswm Pellter: 3.5 Amser y Daith: 1 Hrs\nMae'r llwybr byr, crwydrol hwn trwy'r goedwig yn berffaith ar gyfer y teulu. Gyda pharcio digonol a chyfleusterau toiled yn y cychwyn, mae'r darn hwn o'r goedwig yn un o brif gynefinoedd olaf y wiwer goch, ac yn boblogaidd gydag anifeiliaid ac adar eraill megis y dyfrgi, y llinos a chnocell y coed. Dyma un o ardaloedd harddaf coedwig Clocaenog, a medrwch gael picnic ger y llyn ar ôl y reid.\nFfitrwydd/Sgil: Hawdd/Dechreuwr Cyfanswm Pellter: 5 Amser y Daith: Hrs\nLlwybr 5km gyda arwyddion sydd wedi cael ei lunio ar gyfer teuluoedd. Y mae'r llwybr yn osgoi dringo gormod a rhannau technegol, gan ganolbwyntio ar adael teuluoedd i brofi beicio oddi ar y ffordd mewn ffordd sydd yn hwyl ac yn ddiogel.\nY mae'r wyneb gan fwyaf wedi cael ei bacio yn galed, ond mae rhannau sydd yn rhydd, ac hyd yn oed yn fwdlyd ar adegau. Y mae'r llwybr yn galluogi beicwyr i godi yn raddol o'r maes parcio, drwy y goedwig ac i'r llyn, gyda golygfeydd o Fryniau Clwyd.\nWedi beicio o amgylch y llyn, y mae'r llwybr yn troelli yn ôl trwy y goedwig cyn disgyn i lawr i'r Ganolfan Ymwelwyr, gyda'r cyfle am gacen a phaned o de haeddiannol!


BBC Wales - Eisteddfod - O'r maes - Bwth luniau arwyr y genedl\nCyfle i fod yn arwr\nY Bardd Olaf, Dr William Price neu Blodeuwedd?\nBydd cyfle i chi fod yn Flodeuwedd, Dr William Price Llantrisant, Arglwyddes Llanofer neu'n löwr yn ystod wythnos yr Eisteddfod Genedlaethol eleni.\nA diolch i dynnwr lluniau, Roger Lougher, fe fydd gennych gofnod o'r digwyddiad.\nGydol yr wythnos bydd gan Roger fwth ar faes y Brifwyl lle bydd yn tynnu lluniau o eisteddfodwyr wedi eu gwisgo fel rhai o gymeriadau "eiconig" hanes Cymru - yn eu plith y bardd olaf yn y llun adnabyddus a beintiwyd yn 1774 gan Thomas Jones (1742-1803).\nHefyd, Blodeuwedd, Dr William Price ac Arglwyddes Llanofer.\nBydd hefyd, yn cyhoeddi yn ystod yr wythnos lyfr o luniau meini'r orsedd o bob rhan o Gymru.\nDywedodd Roger, 49, sy'n dod o Fasaleg ger Casnewydd ond sy'n awr yn byw ym Mhenarth iddo gael y syniad am y bwth o sioeau yr hen Orllewin gwyllt yn yr Unol Daleithiau lle'r oedd bythau o'r fath yn boblogaidd iawn yn nyddiau cynnar ffotograffiaeth.\n"Fel un sy'n dysgu Cymraeg fe ddechreuais i feddwl beth mae'n ei olygu i fod yn Gymry a phwy yw'r Cymry eiconig," meddai.\nMae llun cefndir pwrpasol yn cael ei beintio ar gyfer y bwth gan James Charlton a bydd yn bosibl i eisteddfodwyr brynu copïau o'r lluniau am £5 a gellir tynnu lluniau gyda theleffon poced hefyd. Dywed iddo gael help Edwina Williams Jones, o Marigold Costumes a chwmni Script to Screen gyda'r dillad.\nMae gan Roger, radd MA mewn ffotograffiaeth ddogfennol o Brifysgol Cymru, Casnewydd, a bydd ganddo hefyd arddangosfa o bortreadau yn ystod wythnos yr Eisteddfod.\nRhwng popeth bydd hon yn eisteddfod brysur iddo gan y bydd hefyd yn cyhoeddi casgliad o 60 o luniau o feini'r Orsedd o bob rhan o Gymru; Rhai o'r holl Feini/ Some of all the Stones.\n"Dyma'r tro cyntaf i'r lluniau hyn fod ar gael gyda'i gilydd," meddai gan ychwanegu i rai gael eu prynu gan y Llyfrgell Genedlaethol.\n"Fel dysgwr mae gen i ddiddordeb mawr yn y modd y mae'r iaith Gymraeg yn newid y tirwedd ac mae meini'r Orsedd i mi yn arwyddion gweladwy o'r iaith a'r diwylliant," meddai.\nYn costio £60 bydd y llyfr 130 dalen yn cael ei lansio heddiw, dydd Sadwrn, ar y Maes.\nLlun y Bardd Olaf yn sbarduno cerdd (Urdd 2008)